Πώς να αποφύγετε online απάτες για τον COVID-19 & πώς να βρείτε αξιόπιστες πληροφορίες - VNG Digital Marketing Group\nΟι ιοί δεν είναι οι μόνοι που πολλαπλασιάζονται κατά τη διάρκεια πανδημικών καταστάσεων έκτακτης ανάγκης, όπως αυτή του κορωνοϊού. Δεδομένου ότι σχεδόν ολόκληρος ο πλανήτης οδεύει σε γενικό “lockdown” λόγω COVID, οι χάκερ έχουν πάει σε “overdrive”, επιδιώκοντας να επωφεληθούν από την εκθετική αύξηση της αγωνίας και της ανησυχίας των καταναλωτών.\nΣύμφωνα με μια λίστα παγκόσμιων καταχωρητών domain, τουλάχιστον 3.600 domain name που περιέχουν τη λέξη “κορονωϊός” ή σχετικές λέξεις-κλειδιά κατοχυρώθηκαν μόνο στο διάστημα μεταξύ 14-18 Μαρτίου. Τα περισσότερα από αυτά έχουν σίγουρα στόχο να προσελκύσουν ανυποψίαστους χρήστες του διαδικτύου, με στόχο την εμφύτευση κακόβουλου λογισμικού ή την εξαγωγή προσωπικών στοιχείων.\nΌλα αυτά σημαίνουν ότι η περιήγηση στο διαδίκτυο για πληροφορίες σχετικά με τον COVID-19 ή ακόμα και την αγορά πρώτων υλών για την αντιμετώπιση του ιού, έχει γίνει μια επισφαλής δραστηριότητα. Έτσι πώς μπορείτε να μείνετε ασφαλείς στο διαδίκτυο κατά τη διάρκεια αυτής της δύσκολης εποχής; Ας δούμε αναλυτικά παρακάτω.\nΠώς να αποφύγετε επικίνδυνες παγίδες στο διαδίκτυο\nΠρώτα από όλα, και εδώ, πρέπει να μιλήσουμε για την προληπτική πλευρά της εξίσωσης. Στο πρόσφατο άρθρο μας για τις 2 νέες απάτες με στόχο κατόχους ιστοσελίδων, είχαμε τονίσει πως κανείς δεν μπορεί να μας βλάψει online αν δεν “βοηθήσουμε” και εμείς σε αυτή την κατεύθυνση. Ακριβώς όπως πρέπει να διατηρήσουμε την κοινωνική απόσταση για να ελαχιστοποιήσουμε την εξάπλωση του κοροναϊού, πρέπει επίσης να έχουμε επίγνωση των ψηφιακών κινδύνων για την πρόληψη της κλοπής ταυτότητας, οικονομικών ζημιών και ακόμα χειρότερων καταστάσεων που μπορεί να βρεθούμε.\nΗ κλίμακα του θέματος είναι τεράστια – οπότε μην πιστεύετε ότι έχετε “ανοσία” στις απάτες. Στην πραγματικότητα, οι απάτες που σχετίζονται με τον κορωνοϊό είναι μόνο ένα μικρό μέρος της χαοτικής “αγοράς” του ηλεκτρονικού εγκλήματος.\nΠροφανώς, τώρα που εμφανίζονται καθημερινά 15-20 χιλιάδες ιστότοποί με θεματολογία που περιστρέφεται γύρω από τον κορωνοϊό, γίνεται εύκολα αντιληπτό πως οι περισσότεροι δεν είναι νόμιμοι. Πολλοί δημιουργούνται για να πωλούν ψεύτικες θεραπείες ή προληπτικά φάρμακα. Άλλοι με “επικάλυψη” τον COVID-19 προωθούν επικίνδυνες δραστηριότητες. Πολλοί υπόσχονται είδη πρώτης ανάγκης, όπως μάσκες & αντισηπτικά που όμως δεν θα φτάσουν ποτέ στους καταναλωτές που τα παρήγγειλαν. Και μόνο ελάχιστοι από όλους αυτούς υποστηρίζονται από το κράτος και έχουν σκοπό την ενημέρωση των πολιτών.\nΤο συνταρακτικό στοιχείο σε αυτές τις απάτες είναι πως οι απατεώνες ακολουθούν παραπόδας τις πολιτικές των κυβερνήσεων. Και πάνω σε αυτές στήνουν σχεδόν την ίδια μέρα το σχέδιο εξαπάτησης, κάνοντας χρήση όλων των κρατικών πληροφοριών με παραλλαγές ώστε να μη γίνουν εύκολα αντιληπτοί. Πριν από λίγες μέρες ανακαλύφτηκε μια ψεύτικη ιστοσελίδα με την εμφάνιση του site της κινεζικής κυβέρνησης, με την επίσημη βιβλιογραφία του κορωνοϊού προκειμένου να υποστηρίξει τα σχέδια της. Πολλές ακόμα περιπτώσεις έχουν έρθει στο φως από όλο τον κόσμο. Με εκστρατείες απάτης που κρύβονται πίσω από αξιόπιστες πηγές όπως ο Παγκόσμιος Οργανισμός Υγείας.\nΟι σύγχρονες απάτες χρησιμοποιούν πραγματικά συμβάντα και κρατικές υποδομές για να δείχνουν αληθινές\nΌποιος έχει ήδη πέσει θύμα από μικρές καθημερινές απάτες στα μέσα κοινωνικής δικτύωσης, γνωρίζει ότι αυτές έρχονται σε πολλές μορφές. Κάποιες από αυτές είναι εύκολο να εντοπιστούν. Ιδίως όταν έχουν κακογραμμένα μηνύματα, ορθογραφικά και συντακτικά λάθη και προφανώς οδηγούν σε ψεύτικες ιστοσελίδες. Αλλά άλλοι είναι πιο εξελιγμένοι.\nΠάρτε, για παράδειγμα, τα μηνύματα μέσω Viber ή WhatsApp. Από την έκτακτη ανάγκη του COVID-19, τα συγκεκριμένα δίκτυα έχουν γίνει ένας σημαντικός πόρος επικοινωνίας για οικογένειες αλλά και κοινότητες. Αλλά ταυτόχρονα λειτουργούν και ως ένας καλός “αγωγός” για παραπληροφόρηση και απάτες.\nΠολύ πειστικές αποδείχτηκαν οι εκστρατείες απάτης που χρησιμοποίησαν την κρατική ταυτότητα διαφόρων χωρών. Υποσχόμενοι π.χ. βοήθεια για την καταβολή έκτακτης επιδότησης, επιστροφή φόρων, οφέλη έκτακτης ανάγκης κλπ. Αυτός ο τύπος μηνυμάτων ήταν τόσο αποτελεσματικός, διότι πολλές κυβερνήσεις έχουν πλέον δρομολογήσει ριζοσπαστικές πολιτικές για να παράσχουν στήριξη στους πολίτες. Έτσι, το ηλεκτρονικό ψάρεμα (phishing) μπορεί να συνδυαστεί σε επίσημες επικοινωνίες, με βάση πραγματικά συμβάντα.\nΤαυτόχρονα, η αβεβαιότητα, οι εικασίες και η προσπάθεια των ΜΜΕ να ενημερώσουν σχετικά με τα εμβόλια, τα ποσοστά θνησιμότητας, τις πιθανές θεραπείες και τις θεωρίες συνωμοσίας σχετικά με την προέλευση του COVID-19, έχουν οδηγήσει σε έκρηξη μηνυμάτων phishing μέσω ηλεκτρονικού ταχυδρομείου και social media. Τι προκαλούν όλα αυτά μαζί; Το φυσικό άγχος μας στρέφεται εναντίον μας. Βάλτε τις δύο στρατηγικές μαζί, και ακολουθεί το χάος!\nΚαι οι επιχειρήσεις στο στόχαστρο των απατεώνων\nΜερικοί απατεώνες βρήκαν τον COVID-19 ως ευκαιρία να βγάλουν μερικά εύκολα χρήματα. Έτσι, στόχευσαν αυτούς που έχουν πληγεί περισσότερο: Επιχειρήσεις διαφόρων επαγγελματικών κλάδων που “χτυπήθηκαν” από τον κορωνοϊό.\nΟι επιτήδιοι αντιλήφθηκαν πως η νέα πραγματικότητα θα οδηγήσει σε ανάπτυξη των επιχειρήσεων online και ακόμα και δραστηριότητες που μέχρι χθες δεν είχαν ηλεκτρονική παρουσία, τώρα θα αναγκαστούν να στραφούν στο internet και στο ηλεκτρονικό εμπόριο.\nΈτσι, σε χρόνο ρεκόρ φτιάχτηκαν ιστότοποι δήθεν “εταιρείων κατασκευής ιστοσελίδων” που “νοιάζονται” τόσο πολύ τους επιχειρηματίες που επλήγησαν, και τους χαρίζουν website, ηλεκτρονικά καταστήματα, ή τους τα πωλούν σε εξευτελιστικές τιμές με την υπόσχεση πως σε χρόνο ρεκόρ θα είναι έτοιμα!\nΣτον ίδιο παλμό, με “συγκλονιστικές” προσφορές παρέχονται και δήθεν υπηρεσίες digital marketing, που ξεκινούν να διατίθενται από δωρέαν ως και ελάχιστα χρήματα. Οι απατεώνες με την προκάλυψη της εργασίας από το σπίτι, επικοινωνούν με τους ανυποψίαστους μόνο μέσω κινητού τηλεφώνου και συνήθως οι επικοινωνίες συνεχίζονται μέχρι την κατάθεση της προκαταβολής…\n“Εμβολιάστε” τον εαυτό σας ενάντια σε απάτες από κοροναϊό\nΌλα αυτά καθιστούν ζωτικής σημασίας για τους χρήστες του διαδικτύου να εκπαιδεύονται για τον τρόπο εύρεσης πληροφοριών και για τον τρόπο φιλτραρίσματος των πιθανών κινδύνων από χρήσιμες πηγές. Υπάρχουν κάποιες πολύ προφανείς κανόνες που όλοι πρέπει να εφαρμόσουμε, αλλά συχνά δεν το κάνουμε.\nΓια παράδειγμα, σε περιόδους όπως αυτές, η χρήση των κοινωνικών μέσων ενημέρωσης (και μάλιστα της Google) ως κύρια πηγή πληροφοριών σας δεν είναι σοφό. Το ίδιο ισχύει και για τα ενημερωτικά μηνύματα μέσω ηλεκτρονικού ταχυδρομείου. Αντ ‘αυτού, η επίσκεψη στους ιστότοπους των επίσημων φορέων, όπως o ΕΟΔΥ, ο Π.Ο.Υ. κλπ. είναι σίγουρο πως παρέχουν ασφαλείς πληροφορίες.\nΗ χρήση καθιερωμένων πηγών πληροφοριών δεν θα βελτιώσει μόνο την ποιότητα των γνώσεων σας. Τα ενημερωτικά μηνύματα μέσω ηλεκτρονικού ταχυδρομείου είναι ευρέως ευάλωτα σε απατεώνες, οι οποίοι δημιουργούν αξιόπιστες επαφές, μόνο για να συμπεριλάβουν επικίνδυνους δεσμούς. Οι τυχαίοι ιστότοποι που βρέθηκαν μέσω αναζητήσεων Google ή ιστότοποι που εμφανίζονται σε ροές στο Facebook είναι εξίσου επικίνδυνοι.\nΌπως δείχνει η προϊστορία σε διάφορες μορφές ηλεκτρονικής απάτης, είναι σημαντικό να προσέξουμε τα domain name. Αν ένας ιστότοπος έχει μέσα στην ονομασία του κάτι με “COVID” ή “Coronavirus”, να είστε σκεπτικοί. Ειδικά, αν προσπαθεί να πουλήσει κάτι ή υπόσχεται να ξεδιπλώσει αποκαλύψεις που δεν θα βρείτε αλλού.\nΠώς μπορείτε να βρείτε πόρους που μπορείτε να εμπιστευτείτε κατά τη διάρκεια της κρίσης του κοροναϊού\nΑυτή την εποχή η πληροφορία και η ενημέρωση είναι απαραίτητες όσο ποτέ. Με την προϋπόθεση να λαμβάνονται από μέσα που μπορείτε να εμπιστευτείτε. Όσο εξελίσσεται η κρίση θα πρέπει όλοι να είμαστε σε θέση να μείνουμε ενημερωμένοι. Χωρίς όμως να διακινδυνεύουμε τα προσωπικά μας δεδομένα ή την οικονομική μας ασφάλεια.\nΣε γενικές γραμμές, οι τοποθεσίες που μεταφέρουν γεγονότα πραγματικού χρόνου για την έκταση του κορωναϊού θεωρούνται πως είναι αξιόπιστες. Όπως τα μεγάλα ειδησεογραφικά μέσα εφημερίδων, και τηλεοπτικά κανάλια.\nΑν για οποιοδήποτε λόγο χρειάζεται να επισκεφθείτε ένα λιγότερο καθιερωμένο website, θα σας βοηθήσουν μερικοί απλοί έλεγχοι ασφάλειας. Αναζητήστε το “HTTPS” στη γραμμή διευθύνσεων (όχι μόνο “HTTP”). Καθώς αυτό υποδηλώνει ότι ο ιστότοπος χρησιμοποιεί κρυπτογράφηση για την προστασία της επισκεψιμότητας των χρηστών. Δεν είναι καιρός να βασίζεστε σε μη ασφαλείς ιστότοπους.\nΚαι αν θέλετε να κάνετε μια έρευνα σε έναν οργανισμό, προσπαθήστε να αποφύγετε τη χρήση webforms ή online ερωτηματολογίων. Η κλήση μέσω τηλεφώνου είναι προτιμότερη για λόγους ασφαλείας. Αλλά εάν χρειάζεται να αλληλεπιδράσετε ψηφιακά, η χρήση ενός VPN ή κρυπτογραφημένου λογαριασμού ηλεκτρονικού ταχυδρομείου μπορεί να σας βοηθήσει.\nΌλοι είμαστε “τυφλοί” σε κάποιο βαθμό κατά τη διάρκεια αυτής της περιόδου, από ερευνητές εμβολίων, μέχρι αναλυτές του διαδικτύου, αλλά και απλοί χρήστες. Μπορούμε να ελαχιστοποιήσουμε τον κίνδυνο να πέσουμε θύματα απατεώνων και έτσι θα εξαλείψουμε μια πηγή σύγχυσης και άγχους. Επομένως, με βάση πως οτιδήποτε μπορεί να μην είναι αυτό που φαίνεται, χρειάζεται να κάνετε μόνο 3 πράγματα.: Nα είστε προσεκτικοί, να είστε προσεκτικοί και να είστε προσεκτικοί!


Και ο Tarantino κατά της αστυνομικής βίας (pics+vid) - 3pointmagazine\nO Quentin Tarantino πήρε μέρος σε πορεία εναντίον της αστυνομικής βίας, γεγονός που προκάλεσε την αντίδραση των αστυνομικών.\n“Πιστεύω ότι συμβαίνουν εκτελέσεις εν ψυχρώ από τους αστυνομικούς και θεωρώ ότι πρέπει να ξεσηκωθούμε και να αντισταθούμε σε αυτό. Βρίσκομαι εδώ για να πάρω θέση: στέκομαι με τους δολοφονημένους…”, δήλωσε ο διάσημος σκηνοθέτης και η απάντηση των αστυνομικών δεν άργησε να έρθει.\nΗ ένωση αστυνομικών Νέας Υόρκης εξέδωσε μία σκληρή ανακοίνωση και καλεί τον κόσμο να μποϊκοτάρει τη νέα ταινία του Tarantino, «The Hateful Eight».\n«Δεν μας εκπλήσσει ότι κάποιος που έχει χτίσει την καριέρα του δοξάζοντας το έγκλημα και τη βία, μισεί τους αστυνομικούς » δήλωσε ο Πάτρικ Λιντς, εκπρόσωπος της Οργάνωσης Υπεράσπισης Αστυνομικών, ο οποίος αποκάλεσε τον Ταραντίνο «υπερασπιστή της διαφθοράς».\n«Οι αστυνομικοί που ο Ταραντίνο αποκαλεί “δολοφόνους” δεν ζουν σε κάποια ταινία του ή στην κινηματογραφική του φαντασία. Ρισκάρουν και σε πολλές περιπτώσεις θυσιάζουν τις ζωές τους για να προστατεύουν τις κοινότητες από το πραγματικό έγκλημα και την καταστροφή. Ηρθε η ώρα να δώσουμε ένα μάθημα στον κύριο Ταραντίνο που ήρθε στη Νέα Υόρκη για να λανσάρει το ”Cop Fiction” του. Να μποϊκοτάρουμε την ταινία του…»\nQuentin Tarantinoαστυνομική βία\nTrashformers στο Kookoo Live Music Bar\nΦορτώνουν αδικήματα στους συλληφθέντες στη Νέα Σμύρνη


Τι λέει για σένα η εικόνα του προφίλ σου; - Flashnews.gr\nΝέα συγκλονιστικά δεδομένα έρχονται στο προσκήνιο από τον χώρο της κοινωνικής δικτύωσης και συγκεκριμένα από τον «βασιλιά» του social networking, το φοβερό και τρομερό facebook!\nH φωτογραφία του προφίλ σου μαρτυρεί λοιπόν όχι μόνο το πόσο ικανοποιημένος είσαι τώρα από τη ζωή, αλλά και πόσο χαρούμενος θα γίνεις στο μέλλον.\nΜια νέα έρευνα υποδηλώνει ότι μπορείς να συνάγεις πραγματικά προσωπικές πληροφορίες για έναν χρήστη, όπως τον βαθμό ευτυχίας του από τη ζωή, χωρίς καν να διαβάσεις τίποτα γι' αυτόν. Η μελέτη που δημοσιεύτηκε στο έγκριτο περιοδικό «Social Psychological and Personality Science» έρχεται να ταράξει τα ήσυχα νερά της κοινωνικής δικτύωσης.\nΤι βρήκαν οι επιστήμονες; Ότι μια χαρούμενη profile photo, με ένα χαμογελαστό πρόσωπο, ήταν ένας ισχυρός δείκτης για το πόσο χαμογελαστό θα παρέμενε το πρόσωπο στα προσεχή χρόνια! Οι πιο «σκυθρωπές» αρχικές φωτογραφίες φανέρωσαν και πιο «σκυθρωπή» μετέπειτα ζωή.\nΤο εξαγόμενο της έρευνας μπορεί βέβαια να εμπίπτει στο απλό γεγονός ότι το να χαμογελάς είναι καλό για την κοινωνική σου ζωή, και μια έντονη κοινωνική ζωή -αυτή που χτίζει γερές φιλίες- μπορεί να συσχετιστεί εύκολα με υψηλότερο βαθμό ευχαρίστησης από τη ζωή. Όπως και να 'χει, ένα είναι το νόημα: χαμογέλα! Αν δεν είσαι χαρούμενος σήμερα, θα γίνεις στα προσεχή χρόνια.\nΤρίτη, 29 Νοεμβρίου 2011, 22:12


Οι τάσεις της μόδας για την άνοιξη και το καλοκαίρι - gamosgamos.gr\nΗ μαρινιέρα όπως κάθε άνοιξη έτσι και φέτος είναι must. Ένα φόρεμα ή μια μπλούζα με το κλασσικό ριγέ μπλε – άσπρο πρέπει να υπάρχει στην ντουλάπα σας.\nΟι μεγάλοι οίκοι μόδας, τίμησαν φέτος τα έντονα χρώματα, όπως το πράσινο, παρουσίασαν το total black ακόμα και για τις ηλιόλουστες μέρες και απογείωσαν το σκούρο μπλε.\nΤα κρόσσια είχαν θέση στις μεγάλες πασαρέλες, αλλά αν δεν είστε τόσο τολμηρές για να τα φορέσετε στα ρούχα, δώστε αυτό το στοιχείο στην εμφάνιση σας με ένα φουλάρι με κρόσσια.\nΤο ασπρόμαυρο λουκ είναι επίσης στη μόδα, με συνδυασμούς όπως άσπρο πουκάμισο – μαύρο παντελόνι και μαύρη τσάντα/παπούτσια ή μαύρο φόρεμα με άσπρο σακάκι.\nΟι τσάντες είναι αυτές που απογειώνουν το κέφι και την ψυχολογία των γυναικών. Μπείτε στη μόδα, κρατώντας τσάντες και φακέλους σε όλα τα μεγέθη, σε ροζ, μπλέ, βεραμάν και κόκκινο χρώμα.\nΤα μεταλλικά στοιχεία αποτελούν πρόταση και για το καλοκαίρι και δεν υπάρχει πιο ασφαλής τρόπος να τα φορέσετε από τα μεταλλικά κοσμήματα. Προτιμήστε μεγάλα μεταλλικά σκουλαρίκια και βραχιόλια και βάλτε χρώμα στα κολιέ.


Μετατρέψτε τα γυάλινα κηροπήγια σε ξύλινα - About Wedding - Οργάνωση γάμου - Online περιοδικό\nΜας αρέσει πολύ να σας δείχνουμε ιδέες που δεν κοστίζουν και μπορείτε απλά με λίγο προσωπικό χρόνο να εντυπωσιάσετε τους πάντες.\nΣίγουρα θα έχετε στο σπίτι σας αρκετά γυάλινα κηροπήγια και επειδή δεν έχετε τι να τα κάνετε, τα έχετε αποθηκεύσει στην αποθήκη. Ήρθε η ώρα να τα βγάλετε απο εκεί και να τα αναναιωσετε.\nμικρά κλαδάκια (που μπορείτε να βρείτε σε μια βόλτα σας στο πάρκο ή το βουνό)\nκόλλα γυαλιού (ρωτήστε σε αντίστοιχο μαγαζί, ωστε να μην παρετε κάποια κόλλα που μπορεί να προκαλέσει σπάσιμο του γυαλιού και τραυματιστείτε)\nΠλύντε καλά τα γυάλινα κηροπήγια και αφήστε τα να στεγνώσουν.\nΚόψτε τα κλαδάκια στα επυθυμητά ύψη και με την κόλλα κολλήστε τα κάθετα στα κηροπήγια.\nΑφήστε να στεγνώσουν.\nΤα πλέον ξύλινα κηροπήγιά σας είναι έτοιμα. Προσθέστε ρεσώ και τοποθετήστε τα στα τραπέζια δεξίωσής σας ή ακόμη και στο σαλόνι σας.\nTags: DIY, diy στολισμός, rustic, vintage, κεριά, ξύλο, χειμώνας\nΤι συμβολίζουν οι βέρες; Pre-Christmas Bazaar καλλυντικών από το NOTOS COM


ΟΙ ΓΥΜΝΑΣΤΕΣ ΚΙ Ο ΒΟΥΛΕΥΤΗΣ Κ. ΚΟΥΚΟΔΗΜΟΣ ΧΕΡΙ ΧΕΡΙ ΥΠΕΡ ΜΑΘΗΤΗ-ΑΘΛΗΤΗ ΚΑΙ ΠΟΛΙΤΗ ~ PIERIA-GR\nΟΙ ΓΥΜΝΑΣΤΕΣ ΚΙ Ο ΒΟΥΛΕΥΤΗΣ Κ. ΚΟΥΚΟΔΗΜΟΣ ΧΕΡΙ ΧΕΡΙ ΥΠΕΡ ΜΑΘΗΤΗ-ΑΘΛΗΤΗ ΚΑΙ ΠΟΛΙΤΗ\nΟ Κώστας Κουκοδήμος με τα μέλη του Δ.Σ. του ΣΥΠΦΑ Πιερίας Ιφιγένεια και Αθανασία Καούρη\nκαι τον Δημήτρη Κεραηλίδη\nΟ Σύλλογος Πτυχιούχων Φυσικής Αγωγής Νομού Πιερίας συνάντησε τον Βουλευτή Πιερίας Κώστα Κουκοδήμο, στο πλαίσιο εποικοδομητικών επαφών του φορέα, σε ότι αφορά τον πραγματικό σκοπό της γυμναστικής στη σύγχρονη εποχή... Στην εποχή της κρίσης, η φυσική αγωγή στη ζωή παιδιών, μα και μεγαλύτερων, έχει να επιτελέσει σοβαρό ρόλο, δια μέσου βέβαια του Πτυχιούχου Φυσικής Αγωγής.\nΟ Βουλευτής άκουσε τις προτάσεις και τις θέσεις του επίσημου οργάνου στον Νομό Πιερίας των Γυμναστών και κατέληξαν οι δυο πλευρές σε μια σειρά δράσεων έτσι ώστε να πετύχει ο σκοπός αυτός.\nΗ Φυσική Αγωγή στα σχολεία. Στα σωματεία. Στο μαζικό - λαϊκό αθλητισμό. Στην θεραπευτική ιατρική. Στην επιχείρηση. Είναι οι τομείς ανάγκης και λειτουργίας που χρίζουν ιδιαίτερης προσοχής και ανάδειξης της αλήθειας των.\nΥποσχέθηκε πως θα είναι στο πλευρό τους σε κάθε τους δράση ή ανάγκη.\nΆλλωστε είναι και ο ίδιος Πτυχιούχος Φυσικής Αγωγής, Ολυμπιονίκης και αθλητής, με ιδιαίτερες ευαισθησίες για τον κλάδο και ως πρώην Υφυπουργός Παιδείας, είναι ευαίσθητος σε θέματα της ειδικότητας τους.\nΣτην συνάντηση παραβρέθηκε ο Πρόεδρος του ΣΥΠΦΑ Πιερίας ΑΝΔΡΕΑΣ ΠΑΠΑΝΙΚΟΛΑΟΥ και τα μέλη ΙΦΙΝΕΓΕΙΑ ΚΑΙ ΑΘΑΝΑΣΙΑ ΚΑΟΥΡΗ, η ΜΑΡΙΑ ΥΦΑΝΤΗ, ο ΔΗΜΗΤΡΗΣ ΚΕΡΑΗΛΙΔΗΣ, ο ΚΩΣΤΑΣ ΜΙΣΑΗΛΙΔΗΣ και ο ΠΑΝΑΓΙΩΤΗΣ ΚΑΛΑΪΤΖΗΣ.\nΒουλευτής και σύλλογος υποσχέθηκαν άριστη συνεργασία μέσα από εποικοδομητικό διάλογο, πάντα υπέρ του μαθητή-αθλητή και του πολίτη!\nΚαι μετά σου λένε δεν έχει σημασία το μέγεθος! Πες...\nΜΗΠΩΣ ΣΤΙΣ ΠΑΡΑΛΙΕΣ ΜΑΣ ΚΛΕΒΟΥΝ & ΖΗΤΟΥΝ ΟΠΩΣ ΤΟΤΕ...\nΠΟΛΙΤΙΚΟΙ ΑΛΗΤΕΣ, Η ΙΣΤΟΡΙΑ ΕΠΑΝΑΛΑΜΒΑΝΕΤΑΙ - ΤΙ Σ...\nΣ΄ ΑΓΑΠΩ, ΤΗΣ ΕΙΠΕ ΚΙ ΥΣΤΕΡΑ ΤΗ ΜΥΡΙΣΕ ΚΑΙ ΤΗΝ ......\nΆ, μωρέ δήθεν πολιτικοί και δήθεν ...Έλληνες!!!!\n"Δις εξαμαρτείν" μωρέ Χρυσούλα μου;;; Χρυσούλα Λου...\nΜΕΘΩΝΗ ΠΙΕΡΙΑΣ - ΑΚΤΕΣ ΟΛΥΜΠΟΥ!!!!\nΖΗΣΚΟΣ - ΚΟΤΑΝΙΔΗΣ ΤΟ ΔΙΔΥΜΟ ΠΟΥ ...ΝΙΚΑΕΙ ΑΚΟΜΑ Κ...\nΟΙ ΓΥΜΝΑΣΤΕΣ ΚΙ Ο ΒΟΥΛΕΥΤΗΣ Κ. ΚΟΥΚΟΔΗΜΟΣ ΧΕΡΙ ΧΕΡ...


Ηράκλειο: Πέθανε παιδί με συμπτώματα μηνιγγίτιδας | Η Εφημερίδα των Συντακτών\nΕνα κορίτσι 5 ετών πέθανε στο Πανεπιστημιακό Νοσοκομείο Ηρακλείου όπου μεταφέρθηκε μετά από υψηλό πυρετό. Η επιδείνωση της υγείας του υπήρξε ραγδαία και παρά τις προσπάθειες των γιατρών δεν μπόρεσε να κρατηθεί στη ζωή. Απαντήσεις για τα αίτια θανάτου αναμένονται από τα αποτελέσματα των εργαστηριακών εξετάσεων.\nΣύμφωνα με τις πρώτες πληροφορίες, το παιδί παρουσίασε την Παρασκευή υψηλό και επίμονο πυρετό. Την Κυριακή μεταφέρθηκε στο Τμήμα Επειγόντων Περιστατικών του ΠΑΓΝΗ και κατόπιν εισήλθε στην παιδιατρική κλινική.\nΚαθώς όμως η εικόνα της υγείας της 5χρονης επιδεινώθηκε αποφασίστηκε η εισαγωγή της στη ΜΕΘ Παίδων, όπου όμως κατέληξε λίγο μετά τα μεσάνυχτα της Κυριακής.\nΣύμφωνα με τον αναπληρωτή του ΠΑΓΝΗ, Γιάννη Φανουργιάκη, η επιδείνωση ήταν ραγδαία. «Οι γιατροί έχουν εικόνα για τα πιθανά αίτια ωστόσο αναμένονται τα αποτελέσματα των εργαστηριακών εξετάσεων από εργαστήρια των Αθηνών και του ΠΑΓΝΗ, για να είμαστε σίγουροι» δηλώνει ο ίδιος στην «Εφ.Συν.»\nΣύμφωνα με πληροφορίες το παιδί παρουσίασε συμπτώματα μηνιγγίτιδας, ενώ στη ΜΕΘ εκδήλωσε σηπτική καταπληξία από την οποία και επήλθε ο θάνατος.\nΓια το περιστατικό έχει ενημερωθεί ήδη ο νομίατρος Ηρακλείου και λαμβάνονται όλα τα απαραίτητα μέτρα σε περίπτωση που επιβεβαιωθεί ότι πρόκειται για κρούσμα μηνιγγίτιδας.\nΚΟΙΝΩΝΙΑ 21.11.2019, 10:46\nΗράκλειο: Συνελήφθησαν οι διακινητές των 13 μεταναστών\nΣτην σύλληψη δύο Αιγυπτίων οι οποίοι φέρονται να είναι οι διακινητές των 13 μεταναστών οι οποίοι εντοπίστηκαν την Τετάρτη στα νότια του Ηρακλείου, προχώρησαν οι αστυνομικές αρχές.


Μ-Λ ΚΚΕ: Όλοι σήμερα Τετάρτη 15 Ιουνίου στις 9πμ στο Εφετείο! - Το φασισμό τσακίζουν αγώνες λαϊκοί! - e-Πρόλογος\nΜ-Λ ΚΚΕ: Όλοι σήμερα Τετάρτη 15 Ιουνίου στις 9πμ στο Εφετείο! – Το φασισμό τσακίζουν αγώνες λαϊκοί!\nΑνακοινώσεις\tΕφετείο, κάλεσμα, Μ-Λ ΚΚΕ\nΌλοι στις 15 Ιουνίου στις 9πμ στο Εφετείο!\nΤο φασισμό τσακίζουν αγώνες λαϊκοί!\nΣτις 15 Ιουνίου εκδικάζεται σε δεύτερο βαθμό η υπόθεση της Χρυσής Αυγής. Η πρωτόδικη απόφαση καταδίκης της φασιστικής οργάνωσης αποτέλεσε νίκη των πολύχρονων αγώνων του λαϊκού και αντιφασιστικού κινήματος ενάντια στη φασιστική δράση και την αντιλαϊκή πολιτική που τη γεννά.\nΣτα δύο χρόνια που μεσολάβησαν από την καταδίκη της Χρυσής Αυγής και του ηγετικού πυρήνα της, ολοένα και πιο πολύ εντείνεται η πολιτική της φτώχειας και της εξαθλίωσης με αποτέλεσμα ο κίνδυνος μιας νέας επώασης του φασιστικού αυγού του φιδιού να είναι υπαρκτός.\nΆλλωστε πλάι στην πολιτική της κυβέρνησης, στην περίοδο που ακολούθησε της καταδίκης της νεοναζιστικής οργάνωσης, έγινε προσπάθεια να ξεπλυθεί εκ νέου η φασιστική δράση με τις αποφυλακίσεις ορισμένων στελεχών της που αποτέλεσαν και αποτελούν πρόκληση για τα αντιφασιστικά και δημοκρατικά αισθήματα του λαού μας. Αλλά και οι ίδιες οι ποινές που επιβλήθηκαν σε πρώτο βαθμό στην πραγματικότητα αποτέλεσαν χάδι μπροστά στα φασιστικά εγκλήματα.\nΩς εκ τούτου αποκτά ιδιαίτερη σημασία η μαζική παρουσία του λαού μας την Τετάρτη στις 15 Ιουνίου στο εφετείο. Διότι μόνο το λαϊκό – αντιφασιστικό κίνημα με τους αγώνες του μπορεί πραγματικά να δώσει απάντηση απέναντι στις φασιστικές προκλήσεις καθώς και απέναντι στην πολιτική που τις γεννά.\nΤο Μ-Λ ΚΚΕ καλεί την εργατική τάξη, το λαό και τη νεολαία την Τετάρτη 15 Ιουνίου στο Εφετείο στις 9 το πρωί να δώσουν μαζικό παρόν στη νέα δίκη, ώστε να γίνει πράξη το σύνθημα πως «το φασισμό τσακίζουν αγώνες λαϊκοί».\nΣτρατηγική άμυνα\t4,1 εκατομμύρια Κενυάτες αντιμετωπίζουν την πείνα λόγω ξηρασίας\nΗ Αγωνιστική Πρωτοβουλία χαιρετίζει τη μαζική κινητοποίηση των ασκουμένων του ΕΣΠΑ\nΜ-Λ ΚΚΕ: Όλοι την Τετάρτη 29 Ιουνίου, στις 19:00μμ, στις αντινατοϊκές – αντιιμπεριαλιστικές διαδηλώσεις (Αθήνα: Προπύλαια, Θεσσαλονίκη: Άγαλμα Βενιζέλου)\nA΄ ΕΛΜΕ Δυτ. Αττικής: Να ανακληθεί αμέσως η απόλυση του γιατρού Νικόλα Σκούφογλου από τον Ευαγγελισμό


Nomads: Λευτέρης Χατζηιωάννου: «Δεν κρατάω κάτι αρνητικό από το παιχνίδι» | Gossip-tv.gr\nNomads: Λευτέρης Χατζηιωάννου: «Δεν κρατάω κάτι αρνητικό από το παιχνίδι»\nΟ Λευτέρης Χατζηιωάννου μίλησε για την εμπειρία του στο Nomads.\nΤο «Nomads» τελείωσε για σένα. Τι κέρδισες από αυτή την εμπειρία;\nVIRAL ΕΙΔΗΣΗ: Μαλέσκου: Το αποκαλυπτικό ατύχημά της – Άφωνη η Ηλιάνα Παπαγεωργίου\nΕγώ πάντα σκέφτομαι τα θετικά που μου αφήνει μια εμπειρία στη ζωή μου. Δεν κρατάω κάτι αρνητικό. Κρατάω τις φιλίες που έχω κάνει, όλο το ταξίδι που πέρασα εκεί. Τα δύσκολα, τα εύκολα και περισσότερο η εμπειρία που έχω στο μυαλό μου είναι ότι μέσα από αυτό το ταξίδι μεγάλωσα περισσότερο ως άνθρωπος και έχω ξεφύγει από τη ζώνη ασφαλείας μου.\nΠοιες καταστάσεις σε έκαναν να αισθανθείς ότι μεγάλωσες ως άνθρωπος;\nΓια να μεγαλώσει κάποιος ως άνθρωπος μέσα του πρέπει να βγαίνει από τη ζώνη ασφαλείας του. Όταν φεύγεις 15 ώρες για ταξίδι μακριά από την οικογένεια σου για έναν μήνα, περνάς όλο αυτό το παιχνίδι, την ασιτία, τη δυσκολία, τις αντίξοες καιρικές συνθήκες και είσαι μακριά από τα παιδιά σου, σίγουρα σε κάνει να νιώθεις αδύναμος στην αρχή, αλλά μετά, μέσα από αυτό, γίνεσαι πιο δυνατός και πιο ισχυρός.\nΌταν έφτασες στις Φιλιππίνες, τα πράγματα ήταν όπως τα έβλεπες ως τηλεθεατής;\nΔεν είχα την ευκαιρία να το παρακολουθήσω και τόσο πολύ, λόγω των επαγγελματικών υποχρεώσεων που είχα. Από όσα είχα δει, σίγουρα, αλλιώς φαινόταν και αλλιώς είναι εκεί. Είναι ένα πολύ δύσκολο παιχνίδι στο οποίο καλείσαι να είσαι ο εαυτός σου μέσα από τις κακουχίες όπως είναι το λιγοστό φαγητό, η έλλειψη ύπνου, οι τραυματισμοί και όλα αυτά που αντιμετωπίζεις εκεί.\nΠοια ήταν η πιο δύσκολη στιγμή που πέρασες;\nΚατά την παραμονή μου στο παιχνίδι το πιο δύσκολο σημείο για μένα ήταν που δεν είχα επικοινωνία με τα παιδιά μου και την οικογένεια μου.\nπαραμονή στο Nomads\nThe Bachelor: Η παίκτρια που αποχώρησε και η οργισμένη αντίδρασή της\nThe Bachelor: Τσακώθηκαν μπροστά στον Παναγιώτη Βασιλάκο! Έβγαλαν… νύχια!\nThe Bachelor: Ανατροπή! Το διπλό ραντεβού, ο ανταγωνισμός και το δώρο-έκπληξη\nΔεν προλάβαμε να μάθουμε τα νέα της εγκυμοσύνης και μόλις… γέννησε!\nΌλα όσα θες ή ήθελες να πεις στον παππού και στη γιαγιά σου\nΣτα γυρίσματα για το τρέιλερ του Just The 2 Of Us! (photos)\nΗμερήσιες Προβλέψεις για όλα τα Ζώδια 02/10\nΓερμανού: Η ερωτική της ιστορία που κανείς δεν γνώριζε! «Μου άρεσε πάντα»\nΣία Κοσιώνη: Το κόκκινο κοστούμι και οι λεπτομέρειες που απογείωσαν το look


Covid: Τα υποστελέχη BA.2.12.1 και ΒΑ.4 ή ΒΑ.5 της Όμικρον διαφεύγουν των εμβολίων •YgeiaOnline\nCovid: Τα υποστελέχη BA.2.12.1 και ΒΑ.4 ή ΒΑ.5 της Όμικρον διαφεύγουν των εμβολίων\nΟι ιατροί της Θεραπευτικής Κλινικής της Ιατρικής Σχολής του Εθνικού και Καποδιστριακού Πανεπιστημίου Αθηνών Ροδάνθη Ελένη Συρίγου, Θεοδώρα Ψαλτοπούλου, Γιάννης Ντάνασης, Πάνος Μαλανδράκης, και Θάνος Δημόπουλος (πρύτανης ΕΚΠΑ) συνοψίζουν τα δεδομένα της πρόσφατης δημοσίευσης των Nicole P Hachmann και συνεργατών από το Beth Israel Medical center στη Βοστώνη, Μασαχουσέτη στην έγκριτη επιστημονική επιθεώρηση The New England Journal of Medicine 2022 (DOI: 10.1056/NEJMc2206576).\nΠρόκειται για μια μελέτη, όπου οι ερευνητές αξιολόγησαν τους τίτλους των εξουδετερωτικών αντισωμάτων έναντι του στελέχους αναφοράς WA1/2020 του SARS-CoV-2 καθώς και των υποστελεχών του Όμικρον BA.1 , BA.2, BA.2.12.1 και ΒΑ.4 ή ΒΑ.5. Στη μελέτη συμμετείχαν 27 άτομα με μέση ηλικία τα 35 έτη οι οποίοι είχαν λάβει 3 δόσεις του εμβολίου mRNA BNT162b2 (Pfizer-BioΝTech) και οι οποίοι συγκρίθηκαν με 27 συμμετέχοντες με μέση ηλικία τα 34 έτη και που είχαν νοσήσει με τα υποστελέχη BA.1 ή ΒΑ.2 πριν από διάμεσο διάστημα 29 ημερών. Στην κοορτή των εμβολίων, αποκλείστηκαν οι συμμετέχοντες που είχαν λάβει διαφορετική δόση εμβολίου COVID-19 ή λάμβαναν ανοσοκατασταλτικά φάρμακα.\nΑνάμεσα στους συμμετέχοντες που είχαν νοσήσει με το στέλεχος BA.1 ή BA.2 Όμικρον, όλοι εκτός από έναν είχαν εμβολιαστεί έναντι COVID-19. Πάνω από τους μισούς (19 άτομα) είχαν λάβει 3 δόσεις εμβολίου mRNA ενώ οι υπόλοιποι 4 είτε είχαν λάβει 2 δόσεις εμβολίου είτε συνδυασμό εμβολίων. Το διάμεσο διάστημα μετά τη τελευταία δόση του εμβολίου και του θετικού αποτελέσματος PCR ήταν 83 ημέρες.\nΜεταξύ των συμμετεχόντων που εμβολιάστηκαν, ο διάμεσος τίτλος εξουδετερωτικών αντισωμάτων ψευδοιού ήταν 124 έναντι του WA1/2020 αλλά λιγότερο από 20 έναντι όλων των υποστελεχών Όμικρον που ελέγχθηκαν στους 6 μήνες μετά τον αρχικό εμβολιασμό με το BNT162b2. Δύο εβδομάδες μετά την ενισχυτική δόση του εμβολίου, ο διάμεσος τίτλος των εξουδετερωτικών αντισωμάτων που παρατηρήθηκε έναντι του WA1/2020 ήταν 5.783, έναντι του ΒΑ.1 ήταν 900, έναντι του BA.2 ήταν 829, έναντι του BA.2.12.1 ήταν 410 και έναντι του BA.4 ή BA.5 ήταν 275.\nΜεταξύ των συμμετεχόντων που είχαν ιστορικό νόσησης με το υποστέλεχος ΒΑ.1 ή ΒΑ.2, ο διάμεσος τίτλος των εξουδετερωτικών αντισωμάτων ήταν 11050 έναντι του WA1/2020, 1740 έναντι του ΒΑ.1, 1910 έναντι του ΒΑ.2, 1150 έναντι του ΒΑ.2.12.1 και 590 έναντι του υποστελέχους ΒΑ.4 ή ΒΑ.5. Φάνηκε, λοιπόν ότι η διάμεση τιμή εξουδετερωτικών αντισωμάτων ήταν χαμηλότερη έναντι των υποστελεχών Όμικρον και ιδιαίτερα έναντι των ΒΑ.4 ή ΒΑ.5 συγκριτικά με τη διάμεση τιμή εξουδετερωτικών αντισωμάτων έναντι του WA1/2020. Επιπλέον, η διάμεση τιμή εξουδετερωτικών αντισωμάτων έναντι των ΒΑ.4 ή ΒΑ.5 ήταν χαμηλότερη έναντι του ΒΑ.1.\nΣυμπερασματικά, τα δεδομένα δείχνουν ότι τα υποστελέχη ΒΑ.2.12.1, ΒΑ.4 και ΒΑ.5 διαφεύγουν ουσιαστικά της εξουδετερωτική ανοσίας μέσω αντισωμάτων τα οποία έχουν προκληθεί είτε από εμβολιασμό είτε από προηγούμενη νόσηση. Οι εξουδετερωτικοί τίτλοι των αντισωμάτων έναντι του ΒΑ.4 ή ΒΑ.5 και σε μικρότερο ποσοστό του ΒΑ.2.12.1 ήταν χαμηλότεροι από τους αντίστοιχους τίτλους έναντι των υποστελεχών ΒΑ.1 και ΒΑ.2, γεγονός που μας δείχνει ότι το στέλεχος Όμικρον συνεχίζει να μεταλλάσσεται και να αυξάνει τις πιθανότητες ανοσολογικής διαφυγής.\nPrevious Post Μόσιαλος: «Ανεπαρκή τα δεδομένα για τη δεύτερη αναμνηστική δόση σε μη ευάλωτα άτομα 30-59 ετών»\nNext Post Τι σημαίνουν για την πανδημία οι δύο νέες πιο μεταδοτικές υποπαραλλαγές ΒΑ.4 και ΒΑ.5 της Όμικρον


Από το Champions League και το ⚽ Τότεναμ – ΑΠΟΕΛ οι επόμενες προβλέψεις\nReferee: Tomaz Klancnik (Slovenia)\nΓια ένα ακόμα ματς προβλημάτισε η Τότεναμ, η οποία έμεινε στο 1-1 με την Γουότφορντ εκτός έδρας, συνεχίζοντας έτσι τα άσχημα αποτελέσματα το τελευταίο διάστημα. Τα «σπιρούνια» δεν έδειξαν τον απαραίτητο ζήλο για τη νίκη, ενώ το γεγονός πως στις αρχές του δευτέρου ημιχρόνου έπαιζαν με 10 παίκτες, έπαιξε σίγουρα τον ρόλο του για να παραμείνουν με μόλις μία νίκη στις 5 πρόσφατες αναμετρήσεις τους. Η Τότεναμ βρίσκεται στην έκτη θέση του βαθμολογικού πίνακα στην Premier League με 25 βαθμούς, έχοντας 3 λιγότερους από την Άρσεναλ και 4 από την Λίβερπουλ. Για το Champions League κέρδισε με 1-2 την Ντόρτμουντ και εξασφάλισε και μαθηματικά την πρόκριση της, αλλά και την πρωτιά του ομίλου. Το Σάββατο υποδέχεται την Στόουκ στην επόμενη αγωνιστική του πρωταθλήματος.\nΟ ΑΠΟΕΛ κέρδισε με 2-1 τον Ερμή Αραδίππου για το κυπριακό πρωτάθλημα με γκολ στο 80′ και συνέχισε με νίκες. Με 5 σερί επιτυχίες βρίσκεται στην τρίτη θέση με 26 βαθμούς σε 12 αγωνιστικές, βρισκόμενους 4 βαθμούς πίσω από την Ανόρθωση και 6 πίσω από την ΑΕΚ Λάρνακας που έχουν δύο παιχνίδια περισσότερα. Στο Champions League δεν κατάφερε να συνεχίσει πετυχημένα μετά το εκτός έδρας 1-1 που απέσπασε από την Ντόρτμουντ, με αποτέλεσμα να ηττηθεί με το βαρύ 0-6. Με 2 βαθμούς στον όμιλο ισοβαθμεί με την Ντόρτμουντ, με την οποία παλεύει για την τρίτη θέση, την οποία θα κατακτήσει αν το αποτέλεσμα του είναι καλύτερο από αυτό των Γερμανών στην Μαδρίτη. Την επόμενη αγωνιστική για το πρωτάθλημα θα αντιμετωπίσει εκτός έδρας την ΑΕΛ Λεμεσού.\nΠροϊστορία στο Τότεναμ – ΑΠΟΕΛ\nΗ Τότεναμ προέρχεται από 4 σερί G/G και 5 σερί 2-3 Γκολ.\nΟ ΑΠΟΕΛ προέρχεται από 7 σερί Over 2,5, εκ των οποίων τα 6 ήταν και Over 3,5.\nΑπουσίες στο Τότεναμ – ΑΠΟΕΛ\nΓια την Τότεναμ τραυματίες παραμένουν ο αμυντικός Alderweireld (10/0) και ο μέσος Wanyama (2/0).\nΓια τον ΑΠΟΕΛ τραυματίες είναι οι αμυντικοί Carlao (8/0) και Milanov (3/0).\nΗ Τότεναμ είναι αδιάφορη στο παιχνίδι και θα παρουσιαστεί πιο χαλαρή. Ο ΑΠΟΕΛ είναι αυτός που καίγεται για αποτέλεσμα και θα προσπαθήσει να πάρει τουλάχιστον τον βαθμό, περιμένοντας παράλληλα δώρο από την Ρεάλ στην Μαδρίτη. Με την λογική πως ο ΑΠΟΕΛ θα παίξει αρκετά αμυντικά στο ξεκίνημα, ακούγοντας παράλληλα τι γίνεται και στο άλλο ματς, το Χ στο ημίχρονο στο 2,75 της Mybet είναι ιδιαίτερα προκλητικό, αφού αν χρειαστεί να ανοίξει το παιχνίδι θα γίνει στο δεύτερο ημίχρονο.\nΤότεναμ – ΑΠΟΕΛ | Προγνωστικά στοιχήματος | stoiximabet.com\nThe post Τότεναμ – ΑΠΟΕΛ appeared first on Πάμε στοίχημα προγνωστικά δωρεάν.


6 Αφομοιωτικό πρότυπο\nΤο «Έθνος» αποτελεί ανώτερη μορφή κοινωνικού σχηματισμού. Ως κοινωνικό μόρφωμα εμφανίστηκε στις αρχές του 19ου αιώνα. Πιο πριν δεν υπήρχε. Αποτελεί προϊόν της βούλησης των γηγενών κοινοτήτων για αυτοκυβέρνηση και οικονομικής ευελιξίας. Τα κράτη δημιουργούνται με διάφορους τρόπους. Ως επί το πλείστον είναι προϊόντα κατακτήσεων ή ένοπλου αγώνα ανεξαρτησίας/απόσχισης κι επαναστάσεων. Η Ελλάδα προήλθε μετά από επιτυχή ένοπλο αγώνα ανεξαρτησίας/απόσχισης και στη συνέχεια αλυτρωτισμού κι εδαφικής επέκτασης. (Ηρακλείδης 2014:24)\nΑφομοιωτικό πρότυπο[Επεξεργασία | επεξεργασία κώδικα]\nΑνακτήθηκε από "https://el.wikipedia.org/w/index.php?title=Έθνος_(κοινωνιολογία)&oldid=9011597"


Πρόγραμμα Τεχνών Mesa Arts Center για βετεράνους: Δείτε την έκθεση - business\nΠρόγραμμα Τεχνών Mesa Arts Center για βετεράνους: Δείτε την έκθεση\nΠερισσότεροι από 600.000 βετεράνοι και μέλη της υπηρεσίας ζουν στην Αριζόνα. Ο αντίκτυπός τους είναι αποτυπωμένος στη χώρα μας. Το Mesa Arts Center προσφέρει στους βετεράνους μέσω του προγράμματος Arts in Service.\nΗ Κάριν Γουόλς, κάτοικος του Φοίνιξ, είναι ένα από τα 1.000 μέλη της υπηρεσίας που έχουν παρακολουθήσει μαθήματα μέσω του προγράμματος.\n«Νιώθω ότι τα μαθήματα που λαμβάνω είναι ένα δώρο για μένα», είπε ο Walsh, ο οποίος υπηρέτησε στην Πολεμική Αεροπορία. «Είναι ελεύθεροι. Δεν υπάρχει κανένα άλλο κόστος για εμένα και άλλους βετεράνους.\n“Υπηρετήσαμε. Όλοι δώσαμε μερικά. Έχουμε δώσει μέρη της ζωής μας, μέρη του σώματός μας. Δώσαμε τον χρόνο μας για άλλους ανθρώπους. Αυτό το πρόγραμμα είναι ένα ευχαριστώ. Και δεν το θεωρώ δεδομένο.”\nΗ ετήσια δημόσια έκθεση του Arts in Service είναι την Παρασκευή, 13 Μαΐου. Η εκδήλωση για μία μόνο νύχτα είναι η πρώτη από τον Δεκέμβριο του 2019. Η έκθεση θα παρουσιάσει περισσότερα από 60 έργα τέχνης που έχουν δημιουργηθεί από μέλη της τοπικής υπηρεσίας.\nΠερισσότερο:Δεν είχε ποτέ μια λίστα με κουβάδες. Αλλά αυτό δεν τον εμπόδισε να κάνει ποδήλατο σε 56 χώρες\nΠώς ξεκίνησε το καλλιτεχνικό του πρόγραμμα για βετεράνους το Mesa Arts Center\nΤο Arts in Service ξεκίνησε το 2018 όταν το προσωπικό του Mesa Arts Center συνειδητοποίησε τα μεγάλα δημογραφικά στοιχεία των μελών της υπηρεσίας στην Αριζόνα.\n«Περισσότεροι από 600.000 βετεράνοι και άνθρωποι βρίσκονται σε υπηρεσία μόνο στην Αριζόνα», δήλωσε η Laura Wilde, διευθύντρια των στούντιο τέχνης του Mesa Arts Center. «Και δεν είχαμε πρόγραμμα για να εξυπηρετήσουμε αυτά τα άτομα και τις οικογένειές τους».\nΤο πρόγραμμα γεννήθηκε με έναν σκοπό: να παρέχει δημιουργικά μονοπάτια για τα μέλη των υπηρεσιών και τους βετεράνους για να επιτύχουν τους προσωπικούς τους στόχους, είπε ο Wilde.\nΧρηματοδοτούμενο από επιχορηγήσεις και χορηγίες, το πρόγραμμα πραγματοποίησε το πρώτο του εξάμηνο διάρκειας 16 εβδομάδων τον Ιανουάριο του 2018 με τη βοήθεια του κύριου χορηγού του, της Boeing Company. Περισσότεροι από 1.000 βετεράνοι και μέλη της υπηρεσίας συμμετέχουν κάθε χρόνο, με περισσότερα από 300 άτομα κάθε εξάμηνο.\nΚάθε εκπαιδευτής που διδάσκει ένα μάθημα έχει πτυχίο και αρκετοί έχουν μεταπτυχιακό. Η κατασκευή χαντρών, το φύσημα γυαλιού, η συγκόλληση και η σιδηρουργία είναι μεταξύ των επιλογών.\nΠερισσότερο:Μιούζικαλ της Αριζόνα “American!” παίζει εκτός Μπρόντγουεϊ: «Είναι θαύμα που είμαστε εδώ»\nΠώς το Arts in Service άλλαξε τη ζωή μιας γυναίκας\nΌταν η Walsh υπηρετούσε στο Βισμπάντεν της Γερμανίας το 1988, έφερε μαζί της ένα μικρό κουτί με χειροποίητα στολίδια. Μεγαλώνοντας σε μια μεγάλη οικογένεια, ήταν ακριβό για όλα τα μέλη να ανταλλάξουν χριστουγεννιάτικα δώρα. Έτσι, έκαναν δώρο ο ένας στον άλλο στολίδια κάθε χρόνο.\nΜε ένα μικρό τεχνητό χριστουγεννιάτικο δέντρο στο μικρό της δωμάτιο, η Walsh κρέμασε τα στολίδια της, πηγαίνοντάς την πίσω στην οικογένειά της και στις καλλιτεχνικές της μέρες.\n«Μερικοί από τους αεροπόρους θα έλεγαν, “Μπορώ να κάνω παρέα δίπλα στο δέντρο σου;” Σήμαινε τόσα πολλά για αυτούς», είπε ο Walsh.\nΗ Walsh υπηρέτησε στη Γερμανία κατά την πτώση του Τείχους του Βερολίνου το 1989. Μετά από δύο χρόνια, επέστρεψε στο σπίτι της και υπηρέτησε δύο χρόνια στη βόρεια Καλιφόρνια.\nΤα χρόνια από τότε ήταν γεμάτα ομορφιά και απώλεια, είπε ο Walsh. Είναι ανύπαντρη μητέρα δύο κόρες. Έλαβε πτυχίο στη δημιουργική γραφή από το Πανεπιστήμιο της Αριζόνα το 1998. Συνταξιοδοτήθηκε αφού της παραχωρήθηκε σύνδεση με την υπηρεσία για τραυματισμούς που υπέστησαν εν ενεργεία. Η τέχνη έμενε πάντα στη ζωή της.\nΓια ένα διάστημα δημιούργησε έργα τέχνης μόνη της.\n«Ήταν μοναχικό για μένα», είπε ο Walsh.\nΠερισσότερο:Η τεράστια τοιχογραφία της James Baldwin μαγεύει τον κόσμο. Δείτε τι ακολουθεί για την Antoinette Cauley\nΠιστεύουν σε εμάς\nΆρχισε να κάνει τέχνη με φίλους και να παρακολουθεί μαθήματα στο Mesa Arts Center, όπου εντάχθηκε στο Arts in Service στην αρχή του. Έκτοτε δεν έχει φύγει από το πρόγραμμα. Εκεί βρήκε ανθρώπους που καταλαβαίνουν τι πέρασε, μια κοινότητα γυναικών βετεράνων που είχαν παρόμοιες εμπειρίες με τις δικές της.\n«Έχω βρει ανθρώπους που ξέρουν πώς είναι να γκρεμίζεις τα πόδια σου με μπότες μάχης ή να είσαι αυτός που δουλεύει μεγάλες βάρδιες, παίζει πολεμικά παιχνίδια, ξέρεις, περνά τη μισή μέρα ξαπλωμένος έξω σε ένα κράσπεδο με μεγάλες σταγόνες βαζελίνης στο πρόσωπό σου για να προσποιηθείς ότι είσαι θύμα κάποιας πυρηνικής επίθεσης. Το καταλαβαίνουν», είπε ο Walsh.\nΘα φέρει τις δύο κόρες της στην έκθεση την Παρασκευή. Είναι η ευκαιρία της να επιδείξει την τέχνη που έχει δουλέψει για μήνες. Είναι αξιοπρεπές, λέει.\n«Αισθάνομαι πραγματικά σαν αποφοίτηση», είπε ο Walsh. «Είναι σαν να τελειώσαμε κάτι που πετύχαμε. Δεν χρειάζεται να παλέψω για να γίνω ένα από τα ωραία παιδιά για να βάλω τα πράγματά μου εκεί και να δω τι έχει δημιουργήσει αυτή η κοινότητα επειδή υπάρχουν άλλοι άνθρωποι στις κοινότητες τόσο πρόθυμοι να επενδύσουν σε εμάς επειδή πιστεύουν σε εμάς».\nΈκθεση «Arts in Service» του Κέντρου Τεχνών Mesa\nΠότε: 17:30-19:30 Παρασκευή 13 Μαΐου.\nΠου: Mesa Arts Center, 1 E. Main St. Η έκθεση βρίσκεται στην αυλή του πρώτου ορόφου του North Studios Building.\nΕπικοινωνήστε με τον δημοσιογράφο στη διεύθυνση [email protected] Ακολουθήστε την στο Instagram @sofia.krusmark.\nΔείτε πώς μπορείτε να εξοικονομήσετε χρήματα από τα οικογενειακά ταξίδια και να συνεχίσετε να απολαμβάνετε το ταξίδι\nΗ Rock Island εγκρίνει 3ετή συμφωνία με την Davenport για το Red, White & Boom! | Πολιτική και εκλογές


Προς τι τα αισχρά συνθήματα κατά του Κυριάκου; Τις πταίει; - Δυνατή Ελλάδα\nΠρος τι τα αισχρά συνθήματα κατά του Κυριάκου; Τις πταίει;\ngeoathanasΔημοσιεύτηκε: 26-09-2021 10:09:15Δημοσιεύτηκε: 11 Αυγούστου 2021 12:000\nΠεριδιαβαίνοντας τα σόσιαλ μύδια, αλλά και τον ηλεκτρονικό τύπο, βλέπω αυτές τις μέρες μια περίεργη οργή που διατυπώνεται με βάρβαρη αισχρότητα εναντίον του πρωθυπουργού.\nΑναφέρομαι στο πρόστυχο σύνθημα «Μητσοτάκη γ…..αι» που έχει κατακλύσει όχι μόνο ηλεκτρονικά προφίλ και τοίχους στο φέσιμπουκ και αλλού, αλλά και τους κανονικούς τοίχους στους δρόμους και στις γειτονιές, ενώ έχει προσλάβει διαστάσεις πανδημίας με γυμνούς συνέλληνες να το σχηματίζουν σε παραλίες, και παράλληλα ήδη έχει γίνει μέχρι και τραγούδι που όπως λένε ακούγεται σε συναθροίσεις και μαζώξεις νέων, ακόμη και σε μπιτς μπαρ απανταχού στην επικράτεια.\nΚαι όλα αυτά σε μια περίοδο που ο Κυριάκος δίνει την μητέρα όλων των μαχών τόσο εναντίον της ύπουλης πανδημίας, όσο και κατά των αμέτρητων πυρκαγιών που κατακαίουν τον τόπο.\nΠόθεν πηγάζει τόση οργή;\nΓιατί να κυριαρχεί αυτό το αισχρό σύνθημα, που εμένα τον παλιό μου θυμίζει ένα ανάλογο που κυριαρχούσε τη δεκαετία του ’60, όταν ήμουν μικρό παιδάκι, και ήταν το περίφημο «Μητσοτάκη κάθαρμα», που δονούσε την Ελλάδα;\nΚαι καλά, τότε ο μπαμπάς του Κυριάκου ήταν συνυπεύθυνος (λένε κάποιοι κακοπροαίρετοι) της αποστασίας που έριξε τη κυβέρνηση Παπανδρέου και άνοιξε το δρόμο για την επτάχρονη χούντα (με την εθνικά ζημιογόνα κατάληξη που όλοι ξέρουμε).\nΣήμερα όμως τι παίζει;\nΓιατί αυτό το μίσος στον μεγάλο τιμονιέρη;\nΜήπως κάποιοι ετοιμάζουν λύσεις με ερπύστριες και λοχίες;\nΚαι να μου πείτε ότι έχει απέναντί του θηρία, που ορέγονται την εξουσία και κάνουν τα αδύνατα δυνατά για να τον συκοφαντήσουν; Κάτι τέτοιο δεν ισχύει.\nΟ Σαμαράς π.χ. είχε απέναντί του τη Μέρκελ, τη Ραχήλ, τον Λαζόπουλο, την τρόικα, τους αγαναΧτιστές, τους ντορικούς, τον Μπάνο τον Συγκαμένο, τον Χαϊκάλη, τον Σύριζα με το γελαστό παιδί και τη Ζωζώ που υπόσχονταν σε όλους τα πάντα όλα, και σχεδόν σύμπασα την κοινωνία η οποία πίστευε ακράδαντα ότι χρεοκοπήσαμε λόγω μνημονίων και όχι το αντίθετο.\nΚαι παρ’ όλα αυτά το χειρότερο που ειπώθηκε για εκείνον ήταν «γκαβός», «πιτσαδόρος», «γερμανοντυμένος», και «μπροδότης».\nΜε τον Τράγκα να ουρλιάζει κάθε πρωί στο ραδιόφωνο «Αντωνάκη, πες αλεύρι… ο Αλέξης σε γυρεύει».\nΔεν έφτασε ο κοΖμάκης στο σημείο να τον καθυβρίζει με πεζοδρομιακό τρόπο, και μάλιστα να γδύνεται στις παραλίες και να σχηματίζει απαράδεκτα συνθήματα με τα γυμνά και πλαδαρά κορμιά του.\nΟύτε να ψάχνει τα ματσούκια των ρεπόρτερ για να πετάξει live και on air χυδαία βρισιά εναντίον του.\nΚαι μιλάμε για εποχές που η ΝΔ βία βία έπιανε ένα 20%, με κινήματα του στυλ «Δεν Πληρώνω» να κατακλύζουν τους δρόμους και τις πλατείες, και τους περισσότερους Έλληνες να περιμένουν τη λύτρωση από τον Αλέξη, τη Βαλαβάνη, και τον Μπάνο.\nΑκόμη και ακραιφνείς (γνωρίζω αρκετούς) νεοδημοκράτες δεν ψήφιζαν ΝΔ για να μην πλΕρώνουν ΕΝΦΙΑ στον «προσκυνημένο».\nΓια τέτοιες σκληρές εποχές μιλάμε.\nΠου οι πάνω και κάτω πλατείες έσφυζαν στις λαϊκές ζυμώσεις, με διάφορες επιτροπές σαν σοβιέτ ένα πράγμα χωρίς να είναι, και με τους συριζαίους να προτείνουν ριζοσπαστικές λύσεις, και με τον λαό να χειροκροτεί.\nΠαρ’ όλα αυτά χυδαιολογίες δεν ηκούσθησαν ποτέ.\nΓια να μην αναφερθώ στους 2-3 προηγούμενους πρωθυπουργούς, που το χειρότερο που άκουσαν ήταν ο μεν ένας πως είναι «ράθυμος», ο δε άλλος πως είναι «ζαβός».\nΣκληρές εκφράσεις ναι, αλλά δεν ξεπέρασαν ποτέ τα όρια της αστικής ευπρέπειας.\nΟπότε; Γιατί αυτό το μένος κατά του Κυριάκου;\nΤο είχα γράψει εδώ και μήνες όταν άρχισα να βλέπω τι παίζει πίσω από τις κουίντες, ότι δηλαδή αν σε αρχίσει ο λαός στη σάτιρα, και στη χλεύη, τα ψωμιά σου είναι μετρημένα. Όσο καπάτσος ή χοντρόπετσος κι αν είσαι.\nΕδώ όμως ξεφύγαμε.\nΜιλάμε για γηπεδικές χουλιγκανικές καταστάσεις.\nΗ απάντηση «φταίνε τα τρολ του Σύριζα» δεν με πείθει, πρώτον διότι ο Σύριζας είναι παντελώς ανυπόληπτος και στα τέσσερα, και δεύτερον διότι δεν νομίζω να έχει πλέον χρήμα η Κουμουνδούρου (π.χ. 60 σεντς) για να μοιράζει ανά ανάρτηση.\nΧώρια που είναι ντάλα καλοκαίρι και οι περισσότεροι μεγαλόσχημοι συριζαίοι κάνουν διακοπές σε κότερα «φίλων» ή στις πισίνες τους.\nΠοιος να οργανώσει αυτό το χυδαίο κίνημα λοιπόν;\nΚαι χώρια που ζούμε μια πρωτοφανή στα παγκόσμια χρονικά, και όχι μόνο στα ελληνικά, όπου σε καθεστώς δημοκρατίας τα περισσότερα ΜΜΕ χειροκροτούν τη κυβέρνηση αντί να την ελέγχουν.\nΈνα φαινόμενο που συναντάται μόνο σε δικτατορίες συγκεκαλυμμένες και μη.\nΆρα από πού παίρνουν γραμμή οι υβριστές του σμιλεμένου;\nΓι’ αυτό αναρωτιέμαι και τρώω το μυαλό μου να καταλάβω… από πού στο καλό προκύπτει αυτή η πρόστυχη οργή που θεριεύει κάθε μέρα, παρά το γεγονός ότι ο Κυριάκος και παλεύει με τα θηρία αλλά και ζητάει έντιμα συγγνώμη για τυχόν αστοχίες του κυβερνητικού σχήματος;\nΜήπως είναι αυθόρμητη;\nΜήπως τελικά δεν καθοδηγείται από ξένα ή ντόπια συμφέροντα;\nΜήπως είναι αθώος του «εγκλήματος» ο Πολάκης;\nΑν αυτό αληθεύει, τότε τον ήπιαμε αδέρφια.\nΔιότι τότε θα δρομολογηθούν επικίνδυνες εξελίξεις.\nΔιότι άντε και έπεσε ο Κυριάκος… ποιος θα πάρει τη θέση του;\nΟ Γιακουμάτος; Ο Κουμουτσάκος; Η Πελώνη; Ποιος;\nΕκτός κι αν επανέλθουν οι ακατανόμαστοι, ο Στρατούλης, ο Κυρίτσης, ο Φίλης, και οι υπόλοιποι ριζοσπάστες εξαποδώ δηλαδή…


Σίγουρα το έχεις διαπιστώσει ότι κάποιους δεν τους τσιμπάνε τα κουνούπια. Εσένα όμως σε ρημάζουν τόσο που αν ένα κουνούπι βρεθεί στο χώρο που είσαι με άλλα 10 άτομα θα έρθει κατευθείαν να τσιμπήσει εσένα.\nΓιατί όμως νομίζεις ότι συμβαίνει αυτό; Σίγουρα πάντως δεν έχεις «γλυκό αίμα» όπως λέγανε οι παλιοί.\nΔες τους τρεις λόγους που σε …προτιμούν τα κουνούπια:


Με άλλη Ματιά: Η Google ετοιμάζει τηλέφωνο-πορτοφόλι, αντί πιστωτικών καρτών\nΗ αμερικανική Google σχεδιάζει να κυκλοφορήσει ένα κινητό τηλέφωνο που θα έχει ενσωματωμένο ένα «τσιπάκι», το οποίο θα επιτρέπει στη συσκευή να λειτουργεί και ως «εικονικό πορτοφόλι», επιτρέποντας στους χρήστες να κάνουν πληρωμές στα καταστήματα, με απώτερο στόχο οι πιστωτικές κάρτες σταδιακά να γίνουν... αχρείαστες. Η καινοτομική συσκευή, η οποία θα αποτελέσει το διάδοχο του κινητού Nexus One της εταιρίας, θα «τρέχει» το ανανεωμένο λογισμικό «Gingerbread», όπως ανέφερε ....ο διευθύνων σύμβουλος της Google, Έρικ Σμιτ. Το «έξυπνο» κινητό-πορτοφόλι με οθόνη αφής φιλοδοξεί να αντικαταστήσει τις πιστωτικές κάρτες, όπως είπε ο επικεφαλής της Google, ο οποίος πρόσθεσε ότι τα «τσιπάκια» στα κινητά είναι πιο ασφαλή και προστατευμένα από χάκερ και απατεώνες σε σχέση με τις πιστωτικές κάρτες.\nTα τσιπ επικοινωνίας «εγγύς-πεδίου», που επιτρέπουν τη διενέργεια χρηματοοικονομικών συναλλαγών, αποθηκεύουν προσωπικά δεδομένα του χρήστη, που μπορούν να μεταδοθούν και να διαβαστούν από άλλες συσκευές, για παράδειγμα, στο ταμείο ενός καταστήματος.\nΠαραμένει άγνωστο, ακόμα, ποια εταιρία κατασκευάζει για λογαριασμό της Google το νέο smartphone, το οποίο ο Σμιτ έδειξε βιαστικά στη συνδιάσκεψη Web 2.0 στο Σαν Φρανσίσκο, χωρίς όμως να αποκαλύψει περισσότερες λεπτομέρειες προς το παρόν. Το προηγούμενο Nexus One, το οποίο «έτρεχε» το λειτουργικό σύστημα Android της Google, παραγόταν από την ταϊβανέζικη HTC.


Η ΕΝΗΜΕΡΩΣΗ ΑΠΟ ΤΟΝ ΠΛΑΣΤΙΚΟ ΧΕΙΡΟΥΡΓΟ | Μεταμόσχευση Μαλλιών Αθήνα | Hair Anaplasis\nHome/Η ΕΝΗΜΕΡΩΣΗ ΑΠΟ ΤΟΝ ΠΛΑΣΤΙΚΟ ΧΕΙΡΟΥΡΓΟ\nΗ ΕΝΗΜΕΡΩΣΗ ΑΠΟ ΤΟΝ ΠΛΑΣΤΙΚΟ ΧΕΙΡΟΥΡΓΟDr Christopoulos MD - Plastic Surgeon2021-12-16T19:29:48+02:00\nΣτη μεταμόσχευση μαλλιών η ενημέρωση αποτελεί ένα από τα σημαντικότερα σημεία για την διεξαγωγή μίας σωστής κι επιτυχημένης επέμβασης. Πολλά άτομα, άντρες και γυναίκες, παραβλέπουν τη σημαντικότατη αυτή παράμετρο και το μόνο που τους ενδιαφέρει κατά την διάρκεια της ενημέρωσης είναι να ακούσουν ποιο θα είναι το κόστος – τιμή της μεταμόσχευσης μαλλιών. Παρ’ όλα αυτά, η σωστή ενημέρωση αποτελεί το πρώτο σημαντικό σκαλοπάτι προκειμένου να επιτύχει κανείς ένα καλό τελικό αποτέλεσμα.\nΣκοπός της ενημέρωσης στη μεταμόσχευση μαλλιών\nΗ ενημέρωση δεν έχει μόνο το σκοπό του να μάθει κάποιος πως θα γίνει η επέμβαση (πράγμα που είναι πολύ σημαντικό), αλλά να έχει μία επαφή με τον ιατρό, ο οποίος πρόκειται να διεξάγει την επέμβαση αυτή.\nΗ πρώτη επαφή με τον πλαστικό χειρουργό θα δώσει στον ενδιαφερόμενο μία εικόνα για το εάν μπορεί να εμπιστευτεί τον εαυτό του στο συγκεκριμένο ιατρό. Για να προχωρήσει καλά η διαδικασία θα πρέπει να υπάρχει μία σύμπνοια μεταξύ των δύο πλευρών. Θα πρέπει κανείς να επιλέξει τον κατάλληλο γιατρό για την δική του περίπτωση. Η επιλογή αυτή πρέπει να γίνει μετά από συζήτηση και εφόσον κανείς αφήσει το ένστικτο του να λειτουργήσει και να του πει εάν είναι αυτός ο ιατρός που τον εμπνέει περισσότερο και ο οποίος του δίνει τη σιγουριά ότι θα φτάσει σε ένα αίσιο αποτέλεσμα.\nΈνα άλλο σημαντικό κομμάτι που αφορά την ενημέρωση είναι το να δώσει ο ενδιαφερόμενος στον πλαστικό χειρουργό να καταλάβει τι ακριβώς ζητάει από αυτόν, ποιες είναι οι επιδιώξεις του και οι προσδοκίες του. Όταν ο ιατρός κατανοήσει τις προσδοκίες του κάθε ατόμου θα μπορέσει να του εξηγήσει εάν αυτές είναι ρεαλιστικές, εάν μπορούν να πραγματοποιηθούν δηλαδή ή όχι. Πολλές φορές σε αυτό το στάδιο σταματάει η ενημέρωση, διότι ο ενδιαφερόμενος διαπιστώνει ότι αυτό που μπορεί να επιτύχει με τη μεταμόσχευση μαλλιών κι επομένως το αποτέλεσμα που μπορεί να του δώσει ο ιατρός, δεν τον ενδιαφέρει.\nΆλλο σημαντικό κομμάτι της ενημέρωσης είναι ακριβώς το να ενημερώσει ο ιατρός τον ενδιαφερόμενο για το τι είναι εφικτό να γίνει στην περίπτωσή του. Σε αυτήν την φάση ο ιατρός, με βάση την εμπειρία του, θα προσπαθήσει να φανταστεί ποιο είναι το προσδοκώμενο αποτέλεσμα στο συγκεκριμένο άτομο, να του το περιγράψει έτσι ώστε να δει εάν είναι αυτό το οποίο τον ενδιαφέρει. Σε αυτήν την φάση ο γιατρός θα πρέπει να είναι απόλυτα ειλικρινής και πολύ περιγραφικός, έτσι ώστε να μπορεί να μεταφέρει μία σωστή εικόνα του προσδοκώμενου αποτελέσματος. Κατόπιν θα πρέπει να εξηγήσει ένα -ένα τα στάδια της μεταμόσχευσης μαλλιών με κάθε λεπτομέρεια. Στην περιγραφή θα πρέπει να αναφέρει όχι μόνο τα θετικά, αλλά και τα αρνητικά της διαδικασίας, διότι αυτά είναι που θα πρέπει να γίνουν αποδεκτά. Τα θετικά άλλωστε κάθε διαδικασίας είναι πάντα αποδεκτά από όλους.\nΗ ενημέρωση θα πρέπει να περιέχει αρκετή εικόνα διότι κάποια πράγματα είναι δύσκολο να περιγραφούν με τα λόγια. Επίσης θα πρέπει να παρουσιαστούν αρκετές φωτογραφίες από περιστατικά, τα οποία θα πρέπει να είναι του ιδίου του ιατρού, έτσι ώστε ο ενδιαφερόμενος να κατανοήσει τι είναι εφικτό να του παρέχει ο συγκεκριμένος πλαστικός χειρουργός. Τα περιστατικά αυτά θα πρέπει να είναι πραγματικά και όχι επεξεργασμένες φωτογραφίες ή περιστατικά άλλων γιατρών. Σε αυτά τα τελευταία θα πρέπει ο ενδιαφερόμενος να δώσει ιδιαίτερη προσοχή. Εκεί θα παίξει ρόλο η διαίσθησή του και η κριτική του ικανότητα.\nΗ ενημέρωση θα πρέπει να γίνεται από τον ίδιο τον ιατρό ο οποίος κάνει την επέμβαση και όχι από πωλητές, οι οποίοι είναι άσχετοι με το αντικείμενο. Μερικοί από αυτούς τους πωλητές παρουσιάζονται ως ιατροί. Ο ίδιος ο πλαστικός χειρουργός, που θα επιτελέσει την επέμβαση, γνωρίζει πολύ καλά τι μπορεί να επιτύχει και παίρνει ο ίδιος την ευθύνη για τη διαδικασία, που ο ίδιος θα κάνει. Δεν είναι σωστό άλλος να υπόσχεται και άλλος να παίρνει την ευθύνη για το τελικό αποτέλεσμα. Επειδή αυτός που υπόσχεται δεν έχει την ευθύνη, μπορεί για το δικό του όφελος να υπόσχεται πράγματα ανέφικτα.\nΕπίσης, ποτέ δεν μπορεί ο πωλητής να έχει την εμπειρία ποια είναι η ενδεικνυόμενη διαδικασία για το συγκεκριμένο άτομο. Καλό είναι ο κάθε ενδιαφερόμενος να μην ενημερώνεται από έναν μόνο άτομο αλλά να παίρνει πολύπλευρη πληροφόρηση και κατόπιν να κρίνει ποιος από αυτούς που είδε θεωρεί ότι είναι ο καταλληλότερος για του δώσει ένα άριστο αποτέλεσμα. Η κρίση του αυτή βέβαια δεν θα πρέπει να βασίζεται στο ποιος θα του υποσχεθεί περισσότερα, αλλά στο ποιος αντιμετωπίζει με σοβαρότητα την δουλειά του.\nΌταν πάτε για ενημέρωση καλό είναι να έχετε ήδη μαζί σας κάποιο κατάλογο με ερωτήσεις που έχετε σκεφτεί διότι αποκλείεται να τις θυμόσαστε από μνήμης όλες εκείνη την στιγμή. Ρωτήστε τον ιατρό για τα υπέρ και κατά κάθε μεθόδου και να μην εμπιστευτείτε αυτόν που σας τα λέει όλα τέλεια. Διότι εκ φύσεως το αποτέλεσμα της μεταμόσχευσης μαλλιών δεν μπορεί να είναι στα επίπεδα της τριχοφυΐας που είχατε, όταν ήσασταν στην εφηβεία.\nΤέλος φροντίστε αυτός που σας κάνει την επέμβαση να είναι πλαστικός χειρουργός, διότι η επέμβαση αυτή είναι μέρος της αισθητικής χειρουργικής και ως γνωστόν η αισθητική χειρουργική είναι αναπόσπαστο κομμάτι της πλαστικής χειρουργικής.


Διπλωματικές εργασίες | Φρυκτωρίες\nΥποβλήθηκε από joanna την Δευ, 2002-12-23 13:54.\nsikeliotis writes, " Θέματα διπλωματικών εργασιών που εκπονήθηκαν από τους τελειόφοιτους φοιτητές νεοελληνικών σπουδών στο Πανεπιστήμιο του Παλέρμο. Τρεις φοιτήτριες αποφοίτησαν τον φετινό Δεκέμβριο από το τμήμα κλασικών και νεοελληνικών σπουδών του Πανεπιστημίου του Παλέρμο. Θεωρώ σκόπιμο να σας ενημερώσω για τα θέματα των διπλωματικών εργασιών που εκπόνησαν επειδή καταδεικνύουν, πιστεύω, τη δουλειά που γίνεται εδώ αλλά και την ποικιλία των ενδιαφερόντων των φοιτητών. "\n23 Δεκεμβρίου 2002\nΤρεις φοιτήτριες αποφοίτησαν τον φετινό Δεκέμβριο από το τμήμα κλασικών και νεοελληνικών σπουδών του Πανεπιστημίου του Παλέρμο. Θεωρώ σκόπιμο να σας ενημερώσω για τα θέματα των διπλωματικών εργασιών που εκπόνησαν επειδή καταδεικνύουν, πιστεύω, τη δουλειά που γίνεται εδώ αλλά και την ποικιλία των ενδιαφερόντων των φοιτητών. Η πρώτη εργασία είχε ως θέμα τον "Ελύτη ως μεταφραστή της Σαπφούς". Η εργασία θεωρήθηκε άριστη από τους καθηγητές που την αξιολόγησαν καθώς συνδύαζε τόσο την αρχαιογνωσία όσο και τη γνώση του έργου του Ελύτη και της γενιάς του τριάντα γενικότερα.\nΗ δεύτερη εργασία είχε ως θέμα τον "Βασίλη τον Αρβανίτη" του Μυριβήλη που παρά τις ελλείψεις και τα, περιορισμένα πάντως, λάθη της περιελάμβανε το κοπιώδες έργο της μετάφρασης του έργου στα ιταλικά.\nΗ τρίτη εργασία αποτελεί άλλη μια ευχάριστη έκπληξη καθώς αφορούσε το συγγραφικό έργο του Κόντογλου. Μια ανάλυση του ορθόδοξου πνεύματος του συγγραφέα όχι πάντοτε ακριβής, αλλά σίγουρα αξιέπαινη για Ιταλίδα φοιτήτρια του τετάρτου έτους.\nΣυμφωνείτε πιστεύω μαζί μου ότι και μόνο η επιλογή των παραπάνω θεμάτων, καταδεικνύει το επίπεδο των νεοελληνικών σπουδών στο Παλέρμο, την μακρά τους παράδοση και τους υψηλούς στόχους που θέτουν διδάσκοντες και διδασκόμενοι.


ΑΛΗΘΕΙΑ ΕΝ ΧΡΙΣΤΩ: παγκόσμιο νόμισμα\nΌπως μας προτρέπουν σύγχρονοι άγιοι, δεν πρέπει να είμαστε μόνοι μας,\nαλλά δεκαπέντε - είκοσι άτομα μαζί, για να μπορεί ο ένας να βοηθάει τον άλλο.\nΑληθεια εν Χριστω - FORUM\nΠαγκοσμιες Χριστιανικες Μαρτυριες\nΗ ΟΔΟΣ ΠΡΟΣ ΤΟ ΧΑΡΑΓΜΑ\nΔιάφορες Χριστιανικές Ομιλίες\nCINEMA Jesus in truth\nΠολύ συζήτηση προκάλεσε ένα "έργο τέχνης" που εμφανίστηκε στην έδρα της Παγκόσμιας Τράπεζας στην Ουάσιγκτον. Πρόκειται για το “Globo”, την ιδέα για ένα μελλοντικό (;) παγκόσμιο νόμισμα... Υποδηλώνει άραγε την απόλυτη επιθυμία των διεθνών τραπεζιτών; Ένα ενιαίο παγκόσμιο νόμισμα για έναν «ενιαίο κόσμο»; Με την «λύση» αυτή οι τραπεζίτες\nθα μπορούσαν να επηρεάσουν άμεσα σχεδόν το σύνολο των εμπορικών συναλλαγών στον κόσμο. Και θα απάλλασσαν ταυτόχρονα από κάθε αμφιβολία, τους ‘δύσπιστους’ που δεν πιστεύουν σε συνωμοσίες και σενάρια για την ανάδυση μιας παγκόσμιας ολοκληρωτικής κυβέρνησης ή μιας «Νέας Τάξης Πραγμάτων».\nΑναρτήθηκε από kostantinos salonika στις 10:38 μ.μ.\nFollow by Email παρακολούθησης μέσω ηλεκτρονικού ταχυδρομείου\nΠαγκόσμια Κυβέρνηση, την Παγκόσμια Θρησκεία και τον Παγκόσμιο Ηγέτη\nΣΕ ΚΑΘΕΣΤΩΣ ΣΙΩΝΙΣΤΙΚΗΣ ΑΙΧΜΑΛΩΣΙΑΣ Η ΟΡΘΟΔΟΞΗ ΕΛΛΑΔΑ;\nΑΛΗΘΕΙΑ ΕΝ ΧΡΙΣΤΩ: ΠΡΟΣΕΥΧΕΣ\nΖΗ ΚΥΡΙΟΣ + ΑΓΙΑ ΣΟΦΙΑ\nCINEMA ΑΛΗΘΕΙΑ ΕΝ ΧΡΙΣΤΩ\nΑΓΑΠΗ (2) Άγκυρα (1) αστεροειδή (1) ΒΑΚΤΗΡΙΑ (1) Βίντεο (1) ΔΗΜΙΟΥΡΓΙΑ (1) ΕΠΙΣΤΗΜΗ (5) ΗΛΕΚΤΡΟΝΙΚΗ ΔΙΑΚΥΒΕΡΝΗΣΗ (1) ΘΕΟΣ (1) Θράκη (1) ΘΡΗΣΚΕΙΑ (1) ΙΑΚΩΒΟΣ Ο ΑΔΕΛΦΟΘΕΟΣ (1) ΚΑΡΤΑ ΤΟΥ ΠΟΛΙΤΗ (1) ΚΟΙΝΩΝΙΑ (1) ΚΟΣΜΟΣ (1) Μας σκοτώνουν.SOS (3) Ξάνθη (1) ΟΙΚΟΝΟΜΙΑ (5) Παγκόσμια τράπεζα σπόρων (1) Παγκοσμιοποίηση (2) Πνευματικά Μελετήματα (1) Τουρκία (1) ΧΑΡΑΓΜΑ (2) Monsanto (2) Ziraat Bank (1)\nΓια να επισκεφθείς το Άγιο Όρος πρέπει προηγουμένως να εξασφαλίσεις το λεγόμενο διαμονητήριο.\nΤηλέφωνο για έκδοση Διαμονητήριων (πρωινές ώρες) 2310252575, FAX:2310222424, γραφείο Ιεράς Επιστασίας Αγίου Όρους στη Θεσσαλονίκη. Η δήλωση πρέπει να γίνει τουλάχιστον 2 μήνες πιο μπροστά, και κατόπιν να ενημερώσετε τηλεφωνικά ή με ΦΑΧ, τις Μονές ή τις Σκήτες. που θέλετε να επισκεφθείτε.Ορισμένες Μονές δέχονται προσκυνητές χωρίς να χρειαστεί ενημέρωση. Η διαμονή συνολικά είναι για 4 ημέρες, 1 ημέρα σε κάθε τόπο που θα επισκέπτεστε. Το διαμονητήριο το παραλαμβάνεται από το γραφείο προσκυνητών στην Ουρανούπολη. Η είσοδος στο Όρος για αλλοδαπούς επισκέπτες γίνεται μέσω της Πρεσβείας της Χώρας τους ή το αντίστοιχο προξενείο στην Θεσσαλονίκη.\nΓια να επισκεφτείτε το Άγιο Ορος πρέπει προηγουμένως να τηλεφωνήσετε τουλάχιστον ένα μήνα πριν στο Γραφείο στη Θεσσαλονίκη.\nΤηλ: 2310 252575\nΤο Διαμονητήριο που θα σας εκδοθεί θα το παραλάβετε από το Γραφείο στην Ουρανούπολη το πρωί της ημέρας που θα μπείτε στο Άγιο Ορος και του οποίου η διάρκεια είναι 4 ημέρες.\nΤΟ ΔΙΟΙΚΗΤΗΡΙΟ ΣΤΗΝ ΠΡΩΤΕΥΟΥΣΑ ΤΟΥ ΑΓΙΟΥ ΟΡΟΥΣ ΣΤΙΣ ΚΑΡΥΕΣ\nΕάν θέλετε να παραμείνετε πάνω από 4 ημέρες μπορείτε εδώ να ανανεώσετε τη διάρκεια του Διαμονητήριου.\nΗ είσοδος στο Άγιο Ορος γίνεται μόνο με πλοίο το πρωί από την Ουρανούπολη για την Δυτική πλευρά της χερσονήσου ή από την Ιερισσό για την Ανατολική πλευρά.\nΚάθε μοναστήρι διαθέτει προβλήτα-Λιμάνι για να αποβιβαστείτε με το πλοίο.\nΣτο Άγιο Ορος επιτρέπονται τα κινητά τηλέφωνα όπως επίσης και ο ορειβατικός εξοπλισμός.\nΌλα τα μοναστήρια διαθέτουν καρτοτηλέφωνο, φαρμακείο, ιατρείο.\nΣτο Άγιο Όρος απαγορεύεται η είσοδος των γυναικών και η ενδυμασία των επισκεπτών πρέπει να είναι σεμνή.\nΑπαγορεύεται επίσης το κάπνισμα μέσα στα μοναστήρια όπως επίσης και η είσοδος T.V και ραδιοφώνων.\nΑπαγορεύονται οι φωτογραφίες και οι βιντεοσκοπήσεις μέσα στα μοναστήρια. Το VIDEO απαγορεύεται παντού στη χερσόνησο του Αγίου Όρους\nΤα μοναστήρια ανοίγουν τις πύλες τους με την Ανατολή και κλείνουν με τη Δύση του Ηλίου.\nΟι επισκέπτες - προσκυνητές, διαμένουν σε κελιά κι ενημερώνονται για το πρόγραμμα της Μονής από τα παραδοσιακά ξύλινα σήμαντρα.\nΗ διαμονή σ' ένα μοναστήρι διαρκεί μόνον μία ημέρα. Εάν θέλετε να παραμείνετε περισσότερο χρόνο πρέπει να πάρετε ειδική άδεια από τον Ηγούμενο της Μονής.\nΑπαγορεύεται να προσεγγίζετε το Άγιο Όρος με δικό σας σκάφος. Η είσοδος γίνεται μόνο με τα πλοία της γραμμής από Ουρανούπολη ή\nΤΗΛΕΦΩΝΑ ΚΑΙ FAX ΤΩΝ ΙΕΡΩΝ ΜΟΝΩΝ ΚΑΙ ΣΚΗΤΩΝ\nΑΛΗΘΕΙΑ ΕΝ ΧΡΙΣΤΩ.GR. Θέμα Φανταστικό Α.Ε.. Εικόνες θέματος από tillsonburg. Από το Blogger.


Η ομάδα Playback Ψ & το θέατρο Playback | Athens Voice\nΗ ομάδα Playback Ψ ανεβάζει στον «Παλμό» τις ιστορίες της ζωής μας\nΗ ομάδα Playback Ψ έφερε το θέατρο Playback για πρώτη φορά στην Ελλάδα. Συνομιλήσαμε με τον Λάμπρο Γιώτη & τον Δημήτρη Μπέγιογλου για τις παραστάσεις τους\nΚάθε Σαββατοκύριακο, στον 6ο όροφο ενός κτιρίου πίσω από το Δημαρχείο της Αθήνας, ανοίγει τις πόρτες του ο «Παλμός», χώρος έκφρασης και δημιουργίας. Με αφορμή αγαπημένα τραγούδια, μια ομάδα ηθοποιών, μουσικών και εικαστικών, η Playback Ψ, είναι έτοιμη να ακούσει ιστορίες από τη ζωή σας και να τις παίξει στη σκηνή με θεατρικό αυτοσχεδιασμό. Συνομιλήσαμε με τον Λάμπρο Γιώτη και τον Δημήτρη Μπέγιογλου για τις παραστάσεις τους.\nΕίστε η πρώτη επαγγελματική ομάδα θεάτρου που έφερε στην Ελλάδα το θέατρο Playback. Τι ακριβώς είναι;\nΤο Playback αποτελεί ένα διαδραστικό θεατρικό δρώμενο, κατά το οποίο ένας θίασος ειδικά εκπαιδευμένων ηθοποιών αναλαμβάνει να παίξει στη σκηνή αφηγήσεις ζωής των θεατών. Η επικοινωνία θεατών - ηθοποιών γίνεται με τη βοήθεια ενός συντονιστή - σκηνοθέτη που ενεργοποιεί και ενθαρρύνει τους θεατές. Οι καλλιτέχνες της ομάδας παρουσιάζουν τις ιστορίες των θεατών μέσω θεατρικού αυτοσχεδιασμού, που περιλαμβάνει ήχο, κίνηση, διάλογο, χρήση αντικειμένων, μουσική και τραγούδι. Η ομάδα θεάτρου «Playback Ψ» είναι η πρώτη με επαγγελματίες καλλιτέχνες στην Ελλάδα. Συστάθηκε το 2004 στο πλαίσιο της Εταιρείας Δραματικής Έκφρασης και Θεραπείας «Παλμός» και έχει δώσει πάνω από 500 παραστάσεις, σε θέατρα, νοσοκομεία, σχολεία, φυλακές, κέντρα απεξάρτησης, πολιτιστικούς φορείς και συνέδρια, στην Ελλάδα και το εξωτερικό. Φέτος ετοιμαζόμαστε για το Παγκόσμιο Συνέδριο Playback που θα γίνει στην Ινδία. Επίσης, τα τελευταία χρόνια διοργανώνεται στον «Παλμό» εκπαίδευση από διδάσκοντες πιστοποιημένους από το Center for Playback Theatre της Νέας Υόρκης.\nΠώς συμμετέχουν οι θεατές; Το έργο είναι διαφορετικό κάθε φορά;\nΤο έργο δεν είναι προκατασκευασμένο, διαμορφώνεται ανάλογα με τις ιστορίες που θα προκύψουν στην παράσταση. Γι’ αυτό και συχνά ο κόσμος ξανάρχεται για να δει μια διαφορετική εκδοχή. Ακόμη και αν δεν έχουν σκοπό να μιλήσουν, μπορούν να ακούσουν και να επικοινωνήσουν με τους άλλους θεατές.\nΣυνήθως, τι ιστορίες είναι αυτές που αφηγούνται οι θεατές;\nΟ χώρος των θεατών - αφηγητών είναι ένας χώρος δημόσιας εξομολόγησης όπου τα πάντα μπορούν να ειπωθούν. Ακούμε ιστορίες από θύματα ρατσισμού, από άτομα εξαρτημένα από ουσίες, άτομα που παλεύουν να αλλάξουν ή που αντιμετωπίζουν σκληρές δομές εξουσίας. Το θέατρο Playback είναι ένας τόπος συνάντησης των συχνά κοινών ιστοριών μας. Πολλές φορές έχουν να κάνουν με απώλειες προσώπων, ιστορίες οικογενειακές, περιπετειώδη ταξίδια, αλλά και εσωτερικές διαδρομές.\nΠρόκειται για θέατρο, θεραπεία ή το συνδυασμό τους;\nΤο θέατρο Playback είναι πρώτιστα τέχνη. Είναι μια τέχνη διαλογιστική, η οποία ενώνει τους ανθρώπους, και ως εκ τούτου θεραπευτική. Στο τέλος της παράστασης όλοι γινόμαστε Ένα. Δεν υπάρχουν ούτε σταρ ούτε και αποστάσεις. Συναντιόμαστε σε ένα πεδίο βαθιάς επικοινωνίας με ενδεχόμενη την έκπληξη της αυτογνωσίας. Είναι μια τέχνη ενσυναίσθησης και όχι μια τέχνη διαχωρισμού.\nΚαλλιτεχνική Διεύθυνση - Σκηνοθεσία: Λάμπρος Γιώτης\nΠαλμός, Κλεισθένους 3, Πλατεία Κοτζιά. Κάθε Σάββατο 9.15 μ.μ. και Κυριακή 8.15 μ.μ. 6973959552, www.palmos.info


Αρχική » ΦΥΣΗΤΗΡΕΣ\nΑποτελεσματικός φυσητήρας χειρός που συνδυάζει την υψηλή ισχύ φυσήματος με την φιλικότητα στο χρήστη. Ιδανικός για ιδιοκτήτες σπιτιών. Με πολύ καλή κατανομή βάρους και ευκολία στο χειρισμό χάρη στην ευθυγραμμισμένη έξοδο αέρα. Εύκολος στην εκκίνηση χάρη στην τεχνολογία Smart Start®. ..\nΑποτελεσματικός φυσητήρας χειρός που συνδυάζει την υψηλή ισχύ φυσήματος με την φιλικότητα στο χρήστη. Ιδανικός για ιδιοκτήτες σπιτιών. Με πολύ καλή κατανομή βάρους και ευκολία στο χειρισμό χάρη στην ευθυγραμμισμένη έξοδο αέρα. Εύκολος στην εκκίνηση χάρη στην τεχνολογία Smart Start®. Παραδίδεται με σ..\nΆνευ ΦΠΑ: 266,13€ 330,00€\nΙσχυρός και καλά ισορροπημένος φυσητήρας χειρός για επαγγελματική χρήση. Η πατενταρισμένη τεχνολογία του κινητήρα X-Torq, σε συνδυασμό με την ειδική φτερωτή και το ειδικά σχεδιασμένο περίβλημα δίνουν στον φυσητήρα μεγάλη ικανότητα φυσήματος, που παρόλα αυτά είναι εύκολο να ελεγχθεί. Το σύστημα απόσβ..


Πόλεμος για φάρμακα και γάλα | ΟΙΚΟΝΟΜΙΑ | antinews.gr\nΠόλεμος για φάρμακα και γάλα\nΦάρμακα (μη συνταγογραφούμενα) με ελεύθερες τιμές στο ράφι του σούπερ μάρκετ και φρέσκο παστεριωμένο γάλα χωρίς την προσδιορισμένη σήμερα διάρκεια των 5 ημερών περιλαμβάνει το σχέδιο του υπουργείου Ανάπτυξης, που θα προωθηθεί στη Βουλή την άλλη εβδομάδα. Ομως οι αντιδράσεις που εκδηλώνονται είναι σφοδρές, ενώ υπάρχουν ενστάσεις στο εσωτερικό της κυβέρνησης.\nΗ κυβέρνηση δηλώνει πλέον ότι τα μέτρα αυτά εντάσσονται στο πακέτο των «μνημονιακών υποχρεώσεων» και στα προαπαιτούμενα για τη συνέχιση της χρηματοδότησης της χώρας από τους δανειστές της. Οι αντιδράσεις που έχουν εκδηλωθεί από φαρμακοποιούς και κτηνοτρόφους, οι ενστάσεις που διατυπώνει το ΠΑΣΟΚ ως κυβερνητικός εταίρος και οι επιφυλάξεις υπουργών καθιστούν το ζήτημα της προώθησης των διαρθρωτικών μεταρρυθμίσεων του υπουργείου Ανάπτυξης για την άρση στρεβλώσεων στον ανταγωνισμό ένα δύσκολο εγχείρημα. Ο χρόνος πάντως έχει ήδη εξαντληθεί, καθώς τα περίφημα μέτρα για τον ανταγωνισμό έπρεπε να έχουν ψηφισθεί ήδη από τον περασμένο Νοέμβριο, σύμφωνα με τον αρχικό σχεδιασμό του υπουργού Ανάπτυξης, Κωστή Χατζηδάκη.\nΤο υπουργείο Ανάπτυξης μιλά για ομάδες συμφερόντων που θίγονται από τα μέτρα και υποστηρίζει ότι οι αλλαγές είναι προς όφελος των καταναλωτών οι οποίοι σε μια εποχή κατάρρευσης των εισοδημάτων έχουν απόλυτη ανάγκη τη μείωση των τιμών. Μάλιστα, το κόστος των φαρμάκων για τους καταναλωτές έχει αυξηθεί πάνω από 20% με βάση τα στοιχεία πληθωρισμού των τελευταίων μηνών (λόγω αύξησης της συμμετοχής των ασφαλισμένων), ενώ και η τιμή του γάλακτος ακολουθεί ανοδική τάση τα τελευταία χρόνια.\nΣτο χώρο της Υγείας, οι μεν φαρμακοποιοί αντιδρούν με σφοδρότητα ενάντια σε κάθε περίπτωση να μεταφερθεί τζίρος (της τάξης των 300 εκατ. ευρώ) στις αλυσίδες λιανεμπορίου που θα προσθέσουν στους χιλιάδες κωδικούς τους και 800 μη συνταγογραφούμενα φάρμακα, διατυπώνοντας όχι μόνο λόγους υπεράσπισης των στενών οικονομικών τους συμφερόντων, αλλά και ιατρικούς, επιστημονικούς λόγους -και εκεί είναι το πρόβλημα.\nΟ Εθνικός Οργανισμός Φαρμάκου συμμερίζεται τις θέσεις των φαρμακοποιών, ενώ τις προηγούμενες μέρες και ο υπουργός Υγείας, Αδωνις Γεωργιάδης, διαχώρισε τη θέση του από εκείνη του υπουργείου Ανάπτυξης, λέγοντας χαρακτηριστικά ότι τα φάρμακα «δεν είναι καραμέλες» και μπορεί να έχουν παρενέργειες μαζί με άλλα φάρμακα. Στην Ευρώπη, είπε ο κ. Γεωργιάδης, τα φάρμακα είτε δεν πωλούνται στα σούπερ μάρκετ είτε πωλούνται με παρουσία φαρμακοποιού.\nΙσως η κυβέρνηση επιχειρήσει να προωθήσει την απελευθέρωση με την τοποθέτηση … φαρμακοποιών στα σούπερ μάρκετ, κάτι όμως που δεν δέχονται οι φαρμακοποιοί.\nΕνδοκυβερνητικές αντιδράσεις έχουν προκύψει εδώ και καιρό με το γάλα, όπου το υπουργείο Αγροτικής Ανάπτυξης και Τροφίμων (τόσο ο υπουργός Αθανάσιος Τσαυτάρης όσο και ο αναπληρωτής του, Μάξιμος Χαρακόπουλος) διαφωνεί με την κατάργηση του σημερινού καθεστώτος στη διακίνηση του φρέσκου γάλακτος.\nΑς σημειωθεί ότι στο θέμα του ψωμιού που θα πρέπει να πωλείται, κατά τον ΟΟΣΑ και το υπουργείο Ανάπτυξης, μόνο με το βάρος του προϊόντος (κατάργηση της τιμής της «φραντζόλας»), επικρατεί αισιοδοξία στο υπουργείο ότι η συγκεκριμένη μεταρρύθμιση θα εφαρμοστεί χωρίς αντιδράσεις, αλλά με την καθιέρωση ζυγίσματος των αρτοσκευασμάτων και από τα σούπερ μάρκετ, όχι μόνο από τους φούρνους. Το θέμα των βιβλίων και της κατάργησης της ενιαίας τιμής, που υπάρχει σήμερα, επίσης είναι ένα «αγκάθι» για το υπουργείο, καθώς υπάρχουν έντονες αντιδράσεις στον εκδοτικό χώρο.\nΦΑΡΜΑΚΑ : Η ευρωπαϊκή εμπειρία έδειξε μείωση του κόστους αγοράς\nΤα μη συνταγογραφούμενα φάρμακα χωρίζονται σε έξι θεραπευτικές κατηγορίες: φάρμακα για το βήχα και το κρυολόγημα, αναλγητικά, φάρμακα για το γαστρεντερικό σύστημα, βιταμίνες, φάρμακα για τη φροντίδα του δέρματος και φάρμακα για τη φροντίδα των ματιών. Η λίστα καθορίζεται από το υπουργείο Υγείας και τον ΕΟΦ.\nΗ Ελλάδα, σύμφωνα με το υπουργείο Ανάπτυξης και τον ΟΟΣΑ, είναι μία από τις 4 εναπομείνασες χώρες της Ευρώπης που καθορίζει τις τιμές των μη συνταγογραφούμενων φαρμάκων και τα ανώτατα περιθώρια κέρδους όλων των επιμέρους σταδίων (χονδρική και λιανική πώληση). Τα φάρμακα αυτά πωλούνται σήμερα αποκλειστικά από τα φαρμακεία - απαγορεύεται η πώλησή τους από οποιοδήποτε άλλο σημείο λιανικής.\nΣτην Ευρώπη διατίθενται και από άλλα σημεία, πλην των φαρμακείων: σε σούπερ μάρκετ επιτρέπεται σε 12 χώρες (όπως η Ιταλία, η Γερμανία, η Νορβηγία, η Δανία, η Πορτογαλία, η Σουηδία, η Ιρλανδία και η Αγγλία), σε περισσότερα σημεία (παντοπωλεία, βενζινάδικα) σε 9 χώρες και από το Διαδίκτυο σε 10 χώρες (όπως οι Δανία, Γερμανία, Ολλανδία, Ισπανία, Σουηδία, Ηνωμένο Βασίλειο).\nΣύμφωνα με στοιχεία του υπουργείου Ανάπτυξης, στην Ιταλία, στον ένα χρόνο μετά την απελευθέρωση της αγοράς, οι τιμές των μη συνταγογραφούμενων φαρμάκων μειώθηκαν κατά 6,6%, στη Δανία οι τιμές μειώθηκαν κατά 5%-15% μετά την απελευθέρωση, ενώ στο Ηνωμένο Βασίλειο οι διαφορές τιμής ανάμεσα σε εναλλακτικά σημεία πώλησης έφθασαν στο 10%-30%.\nΣύμφωνα με το υπουργείο Ανάπτυξης, η απελευθέρωση των τιμών, εφόσον συνδυαστεί με την απελευθέρωση των σημείων πώλησης, θα έχει πολλαπλά οφέλη (όπως στο βρεφικό γάλα, όπου μόλις απελευθερώθηκε το κανάλι διανομής, σημειώθηκε πτώση της τιμής του προϊόντος ακόμα και 20%). Παράλληλα, υποστηρίζεται ότι δεν κινδυνεύει η δημόσια Υγεία.\nΟι ισχυρισμοί του υπουργείου Ανάπτυξης σχετικά με τη δημόσια Υγεία (για την οποία πάντως δεν αποφασίζει το ίδιο αλλά το υπουργείο Υγείας) περιλαμβάνουν επιχειρήματα όπως:\n-Οπως ισχύει και στην περίπτωση των συνταγογραφούμενων φαρμάκων, η ποιότητα και η αποτελεσματικότητα των μη συνταγογραφούμενων ελέγχονται αυστηρά. Για να κυκλοφορήσει ένα σκεύασμα στην αγορά, οφείλει να τηρεί συγκεκριμένες υψηλές προδιαγραφές.\n-Το πρόβλημα της αλόγιστης χρήσης φαρμάκων αφορά σε όλα τα είδη φαρμάκων και όχι μόνο στα μη συνταγογραφούμενα.\n-Σύμφωνα με τον Παγκόσμιο Οργανισμό Υγείας, η έμφαση για την αντιμετώπιση του προβλήματος πρέπει να δοθεί στην εκπαίδευση και την ευαισθητοποίηση τόσο των ιατρών και των φαρμακοποιών όσο και των ασθενών. Σε καμία από τις πολιτικές του ΠΟΥ δεν περιλαμβάνονται συστάσεις για νομοθεσία που περιορίζει τη διαμόρφωση των τιμών, τα κανάλια διανομής και τον ανταγωνισμό.\nΤΟ ΠΑΡΑΔΕΙΓΜΑ ΤΗΣ ΙΤΑΛΙΑΣ\nΣτην Ιταλία η αγορά των μη συνταγογραφούμενων φαρμάκων απελευθερώθηκε το 2007. Η μεταρρύθμιση περιελάμβανε:\n- Διάθεσή τους από σημεία λιανικής πέραν των φαρμακείων.\n- Κατάργηση του ορίου έκπτωσης 20% επί της αναγραφόμενης τιμής στη συσκευασία.\n- Κατάργηση της υποχρέωσης για αναγραφή τιμής στη συσκευασία.\nΜέχρι το 2008 τα μη συνταγογραφούμενα φάρμακα πωλούνταν ήδη σε 3.700 σημεία λιανικής εκτός των 17.000 φαρμακείων. Στην επέκταση των σημείων διανομής δεν κυριάρχησαν τα σούπερ μάρκετ και οι αλυσίδες: το 86% των νέων σημείων πώλησης ήταν μικρά καταστήματα.\nΜέσα σε ένα χρόνο, από το 2007 ως το 2008, οι τιμές μειώθηκαν κατά 6,6%. Οι εκπτώσεις κυμάνθηκαν από 15,8% κατά μέσο όρο στα μικρά καταστήματα μέχρι 22% κατά μέσο όρο από σούπερ μάρκετ και αλυσίδες. Επίσης, τα περισσότερα φαρμακεία προσέφεραν εκπτώσεις της τάξης του 10%, προκειμένου να ανταποκριθούν σε μια πιο ανταγωνιστική αγορά.\nΓΑΛΑ: Φρέσκο παστεριωμένο χωρίς ημερομηνία λήξης σε πέντε μέρες\nΤο γάλα που πωλείται στη λιανική αγορά είναι πάντα παστεριωμένο. Γάλα που μπορεί να καταναλωθεί χωρίς διαδικασία παστερίωσης είναι μόνο το νωπό και είναι γάλα ημέρας, το οποίο εκ των πραγμάτων δεν μπορεί να φτάσει στο ράφι, αναφέρουν πηγές του υπουργείου Ανάπτυξης.\nΗ ευρωπαϊκή νομοθεσία κάνει διάκριση μόνο ανάμεσα στο παστεριωμένο γάλα, που διατηρείται στο ψυγείο, και στο γάλα που έχει υποστεί ειδική θερμική επεξεργασία (UHT) που διατηρείται στο ράφι και εκτός ψυγείου και δεν έχει αναπτυχθεί σχεδόν καθόλου στη χώρα μας.\nΣε όλη την υπόλοιπη Ευρώπη, η διάρκεια ζωής του παστεριωμένου γάλακτος στο ψυγείο ορίζεται από τον παρασκευαστή, ανάλογα με τη μέθοδο παστερίωσης που χρησιμοποιείται και το παστεριωμένο γάλα είναι ένα.\nΜόνο στην Ελλάδα γίνεται διάκριση ανάμεσα στο παστεριωμένο γάλα που διατηρείται στο ψυγείο για 5 ημέρες (και στην Ελλάδα ο νομοθέτης επιτρέπει να ονομάζεται φρέσκο) και στο «υψηλής παστερίωσης» (μακράς διαρκείας), που διατηρείται και αυτό στο ψυγείο αλλά για περισσότερες από 5 ημέρες.\nΠρόκειται για μια καθαρά τεχνητή διάκριση και ελληνική επινόηση, θεωρεί το υπουργείο Ανάπτυξης και διευκρινίζει ότι οι τρόποι παστερίωσης του γάλακτος είναι σαφώς προσδιορισμένοι. Από τη στιγμή που ακολουθείται αποδεκτή μέθοδος παστερίωσης, δεν υπάρχει καμία αλλοίωση ούτε στη γεύση ούτε στη θρεπτική αξία του προϊόντος. Επίσης, δεν τίθεται κανένα θέμα ασφάλειας για τον καταναλωτή.\nΤο παστεριωμένο γάλα στην Ελλάδα είναι από τα ακριβότερα στην Ευρώπη (πωλείται ακριβότερα μόνο στην Ιταλία και την Κύπρο, σύμφωνα με τη Eurostat). Μάλιστα, παρά την ύφεση, η μέση τιμή του γάλακτος αυξήθηκε από 1,12 ευρώ το 2009 σε 1,27 τον Ιούνιο το 2012.\nΑπό τη λιανική τιμή του «φρέσκου» παστεριωμένου γάλακτος, το 35% αντιστοιχεί στο κόστος της πρώτης ύλης, που καταβάλλεται στον παραγωγό. Το 24% αντιστοιχεί στο περιθώριο κέρδους της γαλακτοβιομηχανίας, το 11% αντιστοιχεί στο περιθώριο κέρδους του λιανεμπόρου και το 17% αντιστοιχεί στο σύνολο του κόστους διακίνησης (μεταφορές, αποθήκευση, επιστροφές κ.λπ.). Ενα 5% της τιμής του τελικού προϊόντος αντιστοιχεί στο κόστος επιστροφής συσκευασιών, μετά την ημερομηνία λήξης.\nΗ τιμή παραγωγού - κτηνοτρόφου για το γάλα στην Ελλάδα είναι κατά 24% ακριβότερη σε σύγκριση με το μέσο όρο της Ε.Ε. Συγκεκριμένα, η τιμή ανά λίτρο είναι 0,44 ευρώ ενώ ο μέσος όρος στην Ε.Ε. είναι 0,36 ευρώ. Η Ελλάδα είναι η 5η ακριβότερη χώρα ως προς την τιμή παραγωγού, επισημαίνει το υπουργείο Ανάπτυξης, ενώ από την πλευρά του υπουργείου Αγροτικής Ανάπτυξης έχει υποστηριχθεί ότι δεν πρέπει για μια έκπτωση της τάξης των 5, άντε 10, λεπτών του ευρώ για μια τετραμελή οικογένεια ημερησίως να εξοντώσουμε έναν κλάδο όπως οι αγελαδοτρόφο, όπως χαρακτηριστικά είπε ο κ. Μάξιμος Χαρακόπουλος στη Βουλή.\nΤο υπουργείο Ανάπτυξης, ακόμη, θεωρεί ότι ο περιορισμός των 5 ημερών σημαίνει ότι τα σούπερ μάρκετ και τα άλλα σημεία λιανικής (mini market, περίπτερα κ.ά.) πρέπει να επιστρέφουν τις συσκευασίες που λήγουν στη γαλακτοβιομηχανία. Αυτή η διαδικασία κοστίζει ακριβά και επιβαρύνει ακόμη περισσότερο την τελική τιμή του «φρέσκου» παστεριωμένου γάλακτος.\nΤο υπουργείο Ανάπτυξης αναφέρει ακόμη ότι:\n•Το γάλα που αγοράζει ο Ελληνας καταναλωτής από τα ψυγεία είναι είτε διάρκειας 5 ημερών είτε 40 και πάνω. Οι ενδιάμεσες επιλογές είναι ελάχιστες. Συγκεκριμένα, στην αγορά σήμερα δεν υπάρχει κανένα προϊόν με διάρκεια ζωής από 5 έως 15 ημέρες και μόνο 6 προϊόντα με διάρκεια ζωής από 15 έως 40 ημέρες. Αντίθετα, εντοπίζονται 17 προϊόντα στην κατηγορία των 5 ημερών και 17 προϊόντα πάνω από τις 40 ημέρες. Αυτό εξηγεί το φαινόμενο του τεχνητού διαχωρισμού.\n•Ο τεχνητός περιορισμός των 5 ημερών ευνοεί κυρίως τις μεγάλες βιομηχανικές μονάδες παραγωγής. Οι μικροί Ελληνες παραγωγοί - κτηνοτρόφοι, εξαιτίας αυτού του περιορισμού, δεν μπορούν να αναπτύξουν και να διοχετεύσουν στην αγορά τα προϊόντα τους μέσα από συνεταιριστικά σχήματα. Οι περισσότεροι από αυτούς τους παραγωγούς βρίσκονται στη Βόρεια Ελλάδα και το διάστημα των 5 ημερών δεν είναι αρκετό για να φτάσει και να πωληθεί το προϊόν τους στα μεγάλα αστικά κέντρα - και ειδικά στην Αθήνα. Αν ο περιορισμός καταργηθεί, οι παραγωγοί αυτοί θα μπορέσουν να απευθυνθούν σε μια μεγαλύτερη αγορά και ταυτόχρονα οι καταναλωτές να αποκτήσουν περισσότερες επιλογές για παστεριωμένο ελληνικό γάλα.\nΜΙΧΑΛΗΣ ΒΟΥΤΣΑΔΑΚΗΣ στον ΤΥΠΟ της ΚΥΡΙΑΚΗΣ\ntassos.κ 26/01/2014 10:21:25\nΚαι σήμερα πωλούνται, ασπιρίνες , ντεπόν και λοιπά παυσίπονα από περίπτερα μέχρι Σ/Μ. Νομίζω ότι είναι αρκετό, αυτό. Άλλο φαρμακείο, άλλο φούρνος, άλλο μπακάλικο. Ο λαός μας λέει το σοφό "η παπάς παπάς, η ζευγάς, ζευγάς". Όσον αφορά το γάλα, από τότε που θυμάμαι τον εαυτό μου και πιτσιρίκος μοίαραζα το γάλα στα σπίτια είχαν ημερομηνία λήξης μερικές μέρες. Το κράτος απλά θέλει να "πετάξει το μπαλάκι" στον κόσμο αποσείοντας τη δική του ευθύνη στον έλεγχο των τιμών. Πού είναι ο κρατικός έλεγχος στη διαμόρφωση των τιμών; Αλλά για ποιο κράτος να μιλήσουμε; Υπάρχει άραγε;\nGeorge N @ tassos.κ 26/01/2014 14:18:45\nΠαρέμβαση ώστε να υπάρξουν συνθήκες αναγωνισμού όντως δεν υπάρχει. Γι αυτό και το προτεινόμενο νομοσχέδιο αλλά και το τελεσίγραφο των πιστωτών μας. Κρατική διαμόρφωση τιμών παίζει μόνο με μαύρη αγορά και έλλειψη αγαθών.\nanideos @ tassos.κ 28/01/2014 20:03:37\nΗ ημερομινια λυξης στο γαλα ειναι μια συναρτηση της θερμικης επεξεργασειας.\nΑναλογα με τη θερμοκρασια παστεριοσης μεγαλωνει η μικραινει η προθεσμια καταναλωσης κατα προτημηση.\nΠαλια στη δεκαετια του 80, το γαλα απ΄τα προβατα μας, το επαιρνε ο γαλατας, απ τον πατερα μου αρμεγμενο με την ουντρα.\nΤο 200ο+ οταν εφτασα στο χωριο ειχε ο γερος παγολεκανη!!!\nΤα ιδια προβατα, το ιδιο γαλα...\nliberal queer 26/01/2014 10:58:02\nΕίναι πραγματικά σουρεαλιστικό να ζεις σε μια χώρα που χρεοκόπησε εξαιτίας της εσωστρέφειας της οικονομίας της (δηλαδή της χαμηλής της ανταγωνιστικότητας που γεννούσε διαρκώς δίδυμα ελλείμματα) και να συζητάμε ακόμα αν θα πρέπει να απελευθερωθούν ή όχι οι αγορές προϊόντων και υπηρεσιών!\nCynthia @ liberal queer 26/01/2014 15:40:41\nΚι εγώ που νόμιζα οτι η χώρα χρεοκόπησε από την απίστευτη δημοσιονομική σπατάλη , το κομματικό υπέρ-κράτος , την διαφθορά κ την αναξιοκρατία , των μιζών συνεπικουρούντων .....\nliberal queer @ Cynthia 26/01/2014 17:29:11\nΤο δημοσιονομικό έλλειμμα μαζί με το έλλειμμα του ισοζυγίου τρεχουσών συναλλαγών ονομάζονται "δίδυμα ελλείμματα". Οι κλειστές αγορές προϊόντων και υπηρεσιών μείωναν την ανταγωνιστικότητα της οικονομίας αύξαναν τα ελλείμματα του ισογ.τρεχ.συν. και η ζήτηση τονωνόταν όχι από τα εισοδήματα που έφτιαχνε ο εξωστρεφής ιδιωτικός τομέας (ανύπαρκτος την ελλάδα) αλλά το κράτος μέσω δανεισμού φτιάχνοντας ένα κομματικό υπερ-κράτος με απίστευτη διαφθορά αυξάνοντας τα δημοσιονομικά ελλείμματα και το δημόσιο χρέος. Νομίζω Cynthia ότι σε γενικές γραμμές το ίδιο περιγράφουμε.\nGtsi 26/01/2014 13:41:57\nΤο επιχείρημα ότι οι τιμές στα γάλατα της πρώτης βρεφικής ηλικίας μειώθηκαν κατά 20% είναι έωλο. Αν πριν γράψετε το άρθρο κάνατε μια μικρή έρευνα και δεν στηριζόσαστε σε ότι λέει το υπουργείο Ανάπτυξης, θα διαπιστώνατε ότι όχι μόνο δεν μειώθηκαν αλλά αντιθέτως σε πολλές περιπτώσεις πωλούνται ακριβότερα απ' ότι στα φαρμακεία. Εκτός από αυτό μερικές εταιρίες μίκρυναν τις συσκευασίες από 900gr σε 800gr. Μπορείτε να το ψάξετε. Οπως και να 'χει, το βέβαιο είναι ότι η συμπίεση των τιμών που προσδοκούσε η τότε κυβέρνηση ΓΑΠ δεν επετεύχθη. Είναι γνωστό σε όλους άλλωστε ότι οι τιμές των προϊόντων που πωλούνται στα SM διαρκώς ανεβαίνουν και ποτέ δεν κατεβαίνουν. Οι τιμές των προϊόντων αυτών είναι από τις ακριβότερες τις ευρωζώνης. Γιατί; Ας προσπαθήσει το υπουργείο να ελέγξει τις τιμές των άλλων προϊόντων των SM και ας αφήσει τα φάρμακα που είναι στη διατίμηση ήσυχα. Ανάπτυξη καταστρέφοντας τους μικρούς (φαρμακεία, αγελαδοτρόφους) και γιγαντώνοντας τους μεγάλους (SM, μεγαλοεισαγωγείς γάλακτος) δε γίνετε.


Ιερά Μητρόπολις Γ.Ο.Χ. Αττικής & Βοιωτίας - Η εορτή των Πρωτοκορυφαίων Πέτρου και Παύλου στη Δάφνη Αθηνών και στα Λεύκτρα Βοιωτίας\nΗ οφειλόμενη τιμή αποδόθηκε στους Αγίους Πρωτοκορυφαίους Αποστόλους, Πέτρο και Παύλο, στους ομώνυμους Ιερούς Ναούς στην Δάφνη και στα Λεύκτρα.\nΤο εσπέρας του Σαββάτου, ο Σεβασμιώτατος Ποιμενάρχης μας κ. Χρυσόστομος χοροστάτησε στον Εσπερινό των Αγίων Αποστόλων στην Δάφνη Αθηνών. Έψαλε κλιμάκιο της «Ο.Ε.ΒΥ.Χ.» υπό τον κ. Στυλιανό Μακρή. Προ της απολύσεως πραγματοποιήθηκε η καθιερωμένη λιτανεία στους πέριξ δρόμους προεξάρχοντος του Μακαριωτάτου Αρχιεπισκόπου Αθηνών και Πάσης Ελλάδος κ.κ. Καλλινίκου περιστοιχουμένου υπό κληρικών, συνοδεία νέων ενδεδυμένων με παραδοσιακές ενδυμασίες με τη συμμετοχή ευλαβών πιστών. Παρόντες ήταν ο Δήμαρχος Δάφνης, Αντιδήμαρχοι και Δημοτικοί Σύμβουλοι. Η όλη αρμονία ο ευπρεπισμός και η επιτυχία της λαμπρής πανήγυρης οφείλονται στο δραστήριο εφημέριο π. Στυλιανό Τομαή.\nΑνήμερα της εορτής, τελέσθηκε ο Όρθρος και η Θεία Λειτουργία υπό του Σεπτού μας Μητροπολίτου στο γραφικό και ιστορικό παρεκκλήσι των Αγίων Πρωτοκορυφαίων στα Λεύκτρα Βοιωτίας, το οποίο χρονολογείται από τον δέκατο αιώνα.\nΣτην ομιλία του, ο Σεβασμιώτατος αναφέρθηκε στην ειλικρινή μετάνοια του αρνητή και του διώκτη, του Πέτρου και του Παύλου, που έμελλαν να καταστούν, λόγω της θερμής και αδιάκοπης δράσης τους στο γεώργιο της Εκκλησίας, οι Πρώτοι των Αποστόλων. Ιδιαίτερη αναφορά ο Επίσκοπος μας έκανε στον Απόστολο Παύλο. Συγκεκριμένα, είπε ότι η αγαθή του προαίρεση να φυλάξει την πίστη που παρέλαβε από τους πατέρες του, συνέβαλλε στην αποκάλυψη του Θεού και την προσωπική του αλλαγή. Ωστόσο, το γεγονός αυτό δεν μπορεί να συμβεί στον καθένα που αμαρτάνει, διότι ο Κύριος σέβεται το μέγιστο δώρο που χάρισε στην ανθρωπότητα, την ελευθερία.\nΑναφορικά με τα τεκταινόμενα των ημερών, ο Σεβασμιώτατος τόνισε ότι η Ελλάδα μας είχε την ιδιαίτερη ευλογία να υποδεχτεί το κήρυγμά του Αποστόλου Παύλου, έπειτα από την καλλιέργεια του πνευματικού εδάφους από τον Μεγάλο Αλέξανδρο. Έκτοτε, η συμπόρευση Χριστιανισμού και Ελληνισμού αποτέλεσε κύριο γνώρισμα της πατρίδας μας και προσέφερε στην υφήλιο πνευματικές αξίες και μνημειώδη έργα, όπως η Αγιά Σοφιά, ο μεγαλύτερος Ναός των Ορθοδόξων, προορισμένος να λατρεύεται διαχρονικά το Όνομα του Τρισαγίου Θεού. Δυστυχώς, η αμαρτία που κατέκλυσε τους Χριστιανούς Έλληνες του δεκάτου πέμπτου αιώνα οδήγησε στην παρακμή και την μετατροπή της Αγίας Σοφίας σε τζαμί έως της αναδείξεώς της σε μουσείο. Πάλι όμως, επέτρεψε ο Θεός την μουσουλμανοποίηση του Ιερού εκείνου χώρου, λόγω της αποστασίας και αδιαφορίας που εξαπλώνεται απειλητικά. Καθήκον όλων μας είναι η αποδοχή των ευθυνών και η πνευματική εξέγερση και αντίσταση για να επέλθει η ανάκαμψη της πατρίδας μας και η επαναφορά του Ιουστινιάνιου μεγαλουργήματος.


Chrome OS το πρώτο αίμα « kounoupaki\nChrome OS το πρώτο αίμα By kounoupaki\nΤο άρθρο αυτό είναι παλιό (πάνω απο 11 έτη, δημοσιεύθηκε 21/11/2009).\nΗ περιέργεια σκότωσε την γάτα ! Ενα email με το link του VM Chrome OS δεν με άφησε ασυγκίνητο. Το κατέβασα για να το δοκιμάσω στο MacBook μου. Δεν ήξερα τι να περιμένω … κάτι σαν το Android αλλά για laptop ?!\nΞεκίνησα το download του vm zip αρχείου με την ελπίδα ότι θα ξαφνιαστώ ευχάριστα. Το μέγεθος του vmdk αρχείου ήταν 835MB. Στο Macbook έχω εγκατεστημένο το Snow Leopard 10.6.2 και το vmware fusion 3.0.0 (204229).\nΑφού έκανα unzip το αρχείο ξεκίνησα με την δημιουργία μιας καινούργιας Virtual Machine. Θα αφήσω τις εικόνες να περιγράψουν τις επιλογές που έκανα για την εγκατάσταση.\nΠροσοχή πριν τρέξετε την virtual μηχανή θα πρέπει να αλλάξετε τις ρυθμίσεις δικτύου σε bridge. Το default είναι Autodetect, εάν δεν λειτουργήσει επιλέξτε το δίκτυο που κάνετε χρήση πχ Ethernet ή airport.\nΕάν δεν έχετε το vmware fusion μπορείτε να δοκιμάσετε το virtualbox το οποίο είναι free (κατεβάστε το).\nΠαρακάτω θα δείτε το αποτέλεσμα με εικόνες … περίεργο λειτουργικό. Η λέξη λειτουργικό ισως είναι υπερβολική. Στην ουσία είναι ένας Chrome web browser.\nΗ έκδοση που δοκίμασα είναι development. Αυτό σημαίνει ότι είναι ακόμα σε βρεφική ηλικία, πρόκειται επίσημα να κυκλοφορήσει τέλος του 2010. Στο vmware fusion κόλλησε αρκετές φορές. Η ταχύτητα ήταν στην αρχή καλή αλλά μετα απο λίγο άρχισε να γίνεται υπερβολικά αργό (το virtual machine έτρεχε με 2GB απο τα 4GB μνήμη που έχει το laptop μου).\nΗ βασική απορία μου είναι : τι είναι αυτό που έκανε την Google να κατασκευάσει ένα λειτουργικό (!?), παρ΄ολο που το καλύπτει πίσω απο Open Source. Σίγουρα υπάρχει εμπορικό ενδιαφέρον (δεν υπάρχουν άγιοι στον κόσμο των επιχειρήσεων), γιατί όμως ξεχωρίζει το ChromeOS απο το Adroid (?).\nΤο Chrome OS είναι καθαρά ένα λειτουργικό πλαίσιο (OS framework) για να τρέξει την web πλατφόρμα της. Απευθύνεται σε ανθρώπους on the run με συνεχή πρόσβαση το internet. Μπορείς να έχεις Gmail, Google docs, picasa και ότι άλλο έχει αναπτύξει μέσω ενός Web Browser Λειτουργικό με κερασάκια τα widgets.\nΙσως όταν τα πάντα θα κινούνται σε ένα ιντερνετικό σύννεφο και υπάρχει ελεύθερη ασύρματη πρόσβαση στο internet να είναι ένα χρήσιμο εργαλείο … οχι όμως λειτουργικό. Η application στρατηγική της Google είναι καινοτόμος αλλά αρκετά πίσω σε επίπεδο χρηστικότητας.\nΜπορεί κάποιο απο τα applications να είναι χρήσιμο αλλά σίγουρα δεν δημιουργούν ένα σύνολο που θα αντικαταστήσει τις εφαρμογές που υπάρχουν στα “κανονικά” λειτουργικά συστήματα. Εταιρείες όπως η Microsoft ή Apple δεν πρόκειται να μείνουν με σταυρωμένα τα χέρια και έχουν δώσει μία γεύση για το τι πρόκειται να γίνει (βλέπε live spaces ή το επόμενο iweb).\nΣύμφωνα με την Google το λειτουργικό θα τρέχει σε μηχανήματα ειδικά κατασκευασμένα για Chrome OS. Για περισσότερες πληροφορίες μπορείται να διαβάσετε το blog της Google για το Chrome.\nΓια να δούμε ποιο θα είναι το επόμενο βήμα της Google, ποιός ξέρει μπορεί να μας εκπλήξει. Σε αναμονή λοιπόν.\nMod για MacBook\nΠάρε ένα MacBook με τα κλασσικά χαρακτηριστικά, πρόσθεσε ένα Top Shell, Frame, Screen Cover, LCD Panel,... →\nThanks για την απαντηση!\nΤελικα ανοιξα τα αρχεια πρωτα σε ενα υπολογιστη με windows XP και μετα τα εβαλα στον mac. Ετσι το αρχειο ( .iso ) μπορουσε να ανοιξει με vmware. Το ξερω οτι αυτα προφανως τα ξερεις , απλα σε περιπτωση που ψαξει κανεις για το θεμα να βρει μια λυση 😉\nΣωστά τα iso αρχεία ανοίγουν με vmware. Enjoy fusion !\nΠροσπαθω εδω και 2 μερες να εγκαταστησω τα Windows 7 σε ενα Virtual machine με vmware fusion…..Ενω εχω κατεβασει το Operating System σε rar αρχειο:\n1. Δεν μου ανοιγει το rar γιατι “you need to start extraction from previous volume to unpack” <—Τι στο καλο εννοει ο ποιητης ;\n2. Δεν μπορω να επιλεξω το rar αρχειο ετσι οπως ειναι για να το ανοιξω με την virtual machine\nΤΙ ΚΑΝΩ ΛΑΘΟΣ ΘΑ ΜΟΥ ΣΤΡΙΨΕΙ!\nΥΣ: Τα Windows 7 ειναι αυθεντικα\nΓια να εγκαταστήσεις τα Windows 7 σε vmware fusion έχεις τρεις επιλογές: μέσω bootcamp (αφού έχει ήδη κάνει εγκατάσταση τα Windows7), με έτοιμο vmware αρχείο (.vmx) ή με καινούργιο vm που πρέπει να κάνεις εγκατάσταση τα windows 7 από το αυθεντικό DVD/CD (σαν να έκανες εγκατάσταση σε καινούργιο PC).\nΑπ΄οτι ξέρω το Vmware fusion δεν ανοίγει αρχεία rar.


[ΧΙΟΣ] Αναζήτηση κατοικίας / συγκατοίκου | Συζήτηση: ΧΙΟΣ | MY.aegean.gr Community\nαπό αρχές Οκτωβρίου θα βρίσκομαι στη Χίο για μεταπτυχιακές σπουδές. Έριξα μία ματιά στα προσφερόμενα για ενοικίαση σπίτια στην πόλη της Χίου στο διαδίκτυο και αν και αρχικά είχα αποφασίσει πως θα μείνω μόνη μου νομίζω ότι τα 2άρια-3άρια που προσφέρονται είναι πολύ καλά.\n1) Θα μπορούσε κάποιος να μου συστήσει κάποιο καλό site για να ψάξω για σπίτι;\n2) Υπάρχει κάποιος που βρίσκεται ήδη στη Χίο και ψάχνει συγκάτοικο;\n3) Οτιδήποτε άλλο μπορεί να βοηθήσει σχετικά με την εύρεση κατοικίας, ευπρόσδεκτο!\nΤετ, 18 Σεπ 2013 9:05 pm\n(Τα γνωστά κίτρινα ΕΝΟΙΚΙΑΖΕΤΑΙ) είτε από Χιώτικες εφημερίδες.\nΓενικότερα στο θέμα συγκατοίκησης δυστυχώς η ελληνική νοοτροπία δεν το έχει ιδιαίτερα, όμως ευτυχώς η κρίση βοήθησε σε αυτό.\nΠαρόλα αυτά, ξέρω ελάχιστα άτομα που συγκατοικούν , οι οποίοι είναι είτε συγγενείς, είτε κολλητοί. Δύσκολο λοιπόν να βρεις συγκάτοικο, κυρίως πριν έρθεις και δικτυωθείς.\nΔες και το θέμα των εστιών πάντως. Αν έχεις χαμηλό εισόδημα θα μπορούσες να μπεις.\nΚαλή τύχη στη Χίο κ με καλό πτυχίο!\nΑναβάθμιση PC - Αναζήτηση κατάλληλης ...\nΣυζήτηση: Υπολογιστής, Πληροφορική, Internet Απαντήσεις: 18\nchrysoulakotsari και 83 μουσαφίρηδες!


Ελεύθερη πρόσβαση στις σειρές της HBO! – MediaGR.org\nApril 6, 2020 Βασίλης ΚουφόπουλοςComment(0)\nΣτην προσπάθεια να συμβάλει στην αντιμετώπιση του κορονοϊου στις ΗΠΑ, η HBO αποφάσισε να διαθέσει ελεύθερα ταινίες και σειρές συνολικής διάρκειας 500 ωρών από την πολύτιμη ταινιοθήκη της, για περιορισμένο χρονικό διάστημα. Είναι η πρώτη φορά στην ιστορία της που η ΗΒΟ απελευθερώνει περιεχόμενο, χωρίς χρέωση για το κοινό, μετά και τέλος της επικής σειράς “Game of Thrones”.\nΠρόκειται για δημοφιλείς σειρές όπως το Τhe Sopranos, The Wire, Veep and Six Feet Under, και εμπορικές ταινίες όπως το Pokémon Detective Pikachu, το The Lego Movie 2: The Second Part και το Crazy, Stupid, Love. Όλα αυτα είναι διαθέσιμα για θέαση και “κατέβασμα” χωρίς συνδρομή στο HBO Now ή στο HBO GO.\nΣημειώνεται πως πριν από λίγο καιρό η Vodafone ανακοίνωσε συνεργασία με την ΗΒΟ, με τη διανομή των νέων σειρών της αμερικανικής εταιρείας και με την πρόσβαση στις νέες της σειρές.\nFacebook0Tweet0LinkedIn0Like0Share0 Αποκαλυπτική ήταν η συζήτηση στη Βουλή για το επείγον σχέδιο νόμου μέτρων στήριξης σε πληγέντες από τον «Ιανό». Στο νομοσχέδιο εντάχθηκαν δύο άρθρα για τα ΜΜΕ, που αφορούν την έκπτωση φόρων στη διαφημιστική δαπάνη και τη νέα καμπάνια για τον κορονοϊό. Αποκαλύφθηκε πως η κυβέρνηση της ΝΔ δεν προωθεί το σχέδιο στήριξης του έντυπου […]


Τα τελευταία χρόνια, μετά την έκρηξη των μεταναστευτικών ροών προς την Ελλάδα, το επιχείρημα των φασιστών και των ξενόφοβων, πάνω-κάτω, είναι ένα: «Δεν μπορούν αυτοί οι άνθρωποι με την τόσο διαφορετική κουλτούρα και τις τόσο διαφορετικές παραδόσεις να αφομοιωθούν στο ελληνικό και το ευρωπαϊκό έδαφος. Είναι επικίνδυνοι, θα μας αλλοιώσουν, θα μας καταστρέψουν. Κουβαλάνε αρρώστιες, κλέβουν, βιάζουν και σπέρνουν τον φόβο στους ήρεμους φιλήσυχους Έλληνες». Γενικά, αυτά τα επιχειρήματα προέβαλλαν και τη δεκαετία του 1990, για να αρνηθούν την ένταξη των μεταναστών που ήρθαν στην Ελλάδα από χώρες όπως η Αλβανία, η Ρουμανία, η Βουλγαρία – μετανάστες που πλέον έχουν αφομοιωθεί και είναι αποδεκτοί σε ένα αρκετά μεγάλο μέρος της ελληνικής κοινωνίας.\nΟ πόλεμος που δέχονται σήμερα οι πρόσφυγες από μια μερίδα του ελληνικού πληθυσμού, μου είναι τουλάχιστον οικείος. Μεγάλωσα εδώ, αφού ήρθα στην Ελλάδα μόλις ενός έτους μαζί με τους γονείς μου το πρωί της 17ης Ιανουαρίου του 1990, λίγο πριν ανοίξουν τα ελληνοαλβανικά σύνορα. Αν και οι δυο χώρες βρίσκονται δίπλα-δίπλα στον χάρτη και δεν υπάρχει η «τεράστια πολιτισμική απόσταση» που ισχυρίζονται πως υπάρχει με τους πρόσφυγες σήμερα, οι περισσότεροι Έλληνες ποτέ δεν μας καλοδέχτηκαν. Οι Αλβανοί ήταν ίσως η πρώτη μεταναστευτική ομάδα που έζησε -θέλοντας και μη- στο περιθώριο της χώρας, και οι πρώτοι που δέχτηκαν δολοφονικές ρατσιστικές επιθέσεις. Μόλις το 1991 καταγράφηκαν 15 ανθρωποκτονίες μεταναστών από Έλληνες.\nΌταν οι γονείς μου αποφάσισαν να φύγουν από την Αλβανία, αρχικά ένα φορτηγό μάς πήγε μέχρι τα σύνορα και, όταν είχε πια βραδιάσει, καταφέραμε να τα περάσουμε. Υποθέτω πως από τον πρώτο χρόνο της ζωής σας, όλοι έχετε κάποια ενθύμια που έχουν φυλάξει οι γονείς σας. Ίσως την πρώτη σας πιπίλα, τα πρώτα σας παπούτσια ή κάτι άλλο. Από τον δικό μου, σήμερα υπάρχει μόνο η μπλούζα που φορούσα την ημέρα που ήρθα στην Ελλάδα και δύο ασπρόμαυρες φωτογραφίες. Το ταξίδι κράτησε μια μέρα και το μισό έγινε με τα πόδια, σε μείον βαθμούς Κελσίου, μέσα στα χιόνια που καλύπτουν τέτοια εποχή τα ελληνοαλβανικά βουνά.\nΌταν έχεις να κουβαλήσεις ένα μωρό στον σβέρκο σου επί τόσες ώρες, μπορείς να πάρεις μαζί σου ελάχιστα πράγματα. Η Ελλάδα, ευτυχώς, συνοριακά βρισκόταν δίπλα και το ταξίδι διήρκεσε λίγο σε σχέση με αυτό των προσφύγων σήμερα. Δεν το θυμάμαι φυσικά, όμως οι περιγραφές εκείνης της ημέρας από τους γονείς μου υπήρξαν πάντα σοκαριστικές. Δεν μπορώ να διανοηθώ πόσο απελπιστικά κουραστικό μπορεί να είναι για τους πρόσφυγες σήμερα να έρχονται από τη Συρία ή το Αφγανιστάν ταξιδεύοντας μέρες με τον ίδιο τρόπο.\nΌταν περάσαμε τα σύνορα ήταν πια πρωί. Αρχικά φτάσαμε μέχρι τη Σαγιάδα, ένα χωριό στη Θεσπρωτία, με τα πόδια. Όσο περπατούσαμε, μας βρήκε τυχαία ένας πρώην αστυνομικός. Μας μετέφερε με το αυτοκίνητό του μέχρι τους Φιλιάτες και το βράδυ μείναμε εκεί, σε ένα σχολείο που είχαν ανοίξει οι κάτοικοι για να κοιμούνται όσοι περνούσαν τα σύνορα. Την επόμενη μέρα, πήραμε το λεωφορείο και φτάσαμε στην Ηγουμενίτσα. Από εκεί κι άλλο λεωφορείο για να πάμε σε ένα χωριό του Αγρινίου.\nΜείναμε σε αυτό το χωριό σχεδόν δυο χρόνια και οι γονείς μου έκαναν ένα σωρό δουλειές του ποδαριού για να επιβιώσουμε. Φυσικά, τα πτυχία που είχαν, όπως και τα πτυχία που κουβαλάνε σήμερα οι πρόσφυγες επάνω τους, δεν χρησιμοποιήθηκαν ποτέ ξανά. Η μητέρα μου, για παράδειγμα, ήταν χημικός τροφίμων, αλλά εδώ χρησιμοποίησε τις γνώσεις της μόνο για να φτιάχνει σπιτικές μαρμελάδες. Για κάποιο λόγο, τότε και πάντα οι άνθρωποι θεωρούν πως οι Αλβανίδες και άλλες μετανάστριες γεννήθηκαν λαντζιέρες, μαγείρισσες, ράφτρες, καθαρίστριες ή νταντάδες. Η δουλειά εννοείται πως δεν είναι ντροπή, όμως εκ προοιμίου έκριναν πως είναι αδύνατο να είσαι μορφωμένος επειδή είσαι Αλβανός. Είχαν και στην Αλβανία βιβλία οι άνθρωποι. Μολονότι, για το απαίδευτο αφεντικό του, ο πατέρας μου ήταν «Αλβανός εργάτης και τίποτα άλλο», όταν γυρνούσε στο σπίτι μάς έλεγε αποσπάσματα από το Πόλεμος και Ειρήνη, που τα θυμόταν απ’ έξω. Ζητούσε να του μάθουμε να γράφει και να διαβάζει ελληνικά για να μπορεί να διαβάσει Τολστόι και Ντοστογιέφσκι. Έκανε δουλειές και χαμαλίκια που οι Έλληνες ήταν αρκετά ακατάδεκτοι να κάνουν τότε, αλλά αργότερα έγινε «ο Αλβανός που μας κλέβει τις δουλειές».\nΑν ήθελες να μειώσεις κάποιον, του έλεγες πως είναι Αλβανός.\nΣτη συνέχεια ήρθαμε στην Αθήνα για να πάμε σχολείο εγώ και ο αδερφός μου. Η μητέρα μου ξεκίνησε να δουλεύει σε ένα σπίτι απέναντι απ’ το δικό μας. Μαγείρευε, σιδέρωνε και κρατούσε το παιδί της οικογένειας. Ο πατέρας μου έγινε εργάτης. Το πρωί έπρεπε να είναι στη δουλειά και οι δύο από τις 6:30. Για να ξυπνήσουμε, εγώ για το νηπιαγωγείο και ο αδερφός μου για το Δημοτικό, μη μπορώντας να φύγει από τη δουλειά, η μητέρα μου μας πετούσε μικρές πέτρες στο παράθυρο. Κάθε μέρα στις 7:30. Θυμάμαι ακόμη τη γεύση από το γάλα που με περίμενε στην κουζίνα κάθε πρωί για χρόνια. Κρύο, επειδή είχε ετοιμαστεί μια ώρα πριν, με το κακάο να επιπλέει στην πάνω πλευρά. Το γάλα ήταν ζεστό και το κακάο στη θέση του μόνο τις Κυριακές που ήταν όλοι σπίτι. Εκείνη την περίοδο ήμουν πέντε χρονών και ο αδερφός μου οκτώ. Με ξυπνούσε, με έβαζε να πλένω τα μούτρα μου και ετοίμαζε τα ρούχα μου για το σχολείο. Ένα παιδί να μεγαλώνει πρόωρα και να φροντίζει ένα άλλο παιδί.\nΣτο νηπιαγωγείο ήταν όλα περίφημα. Δεν καταλάβαινα να διαφέρω από τα υπόλοιπα παιδιά και δεν δυσκολεύτηκα ποτέ να κάνω φίλους επειδή είχα μεγαλώσει εδώ και ήξερα μόνο ελληνικά. Αργότερα, στο σχολείο, στο μέρος εκείνο που είναι υπεύθυνο για την κοινωνικοποίησή σου, εκεί που μαθαίνεις να ζεις και να στέκεσαι στον έξω κόσμο, τα πράγματα έγιναν χειρότερα. Στη Β’ Δημοτικού, για παράδειγμα, ενώ είχα ήδη κάνει φίλους, θυμάμαι μια δασκάλα να μπαίνει μέσα στην τάξη και να ρωτάει «Ποιο παιδί εδώ μέσα είναι από ξένη χώρα;» για να μαζέψει στατιστικά στοιχεία. Σήκωσα το χέρι μου, εκείνη είπε «Α, βρήκαμε ένα» και στη συνέχεια μου είπε να σηκωθώ και να πλησιάσω. Με ρώτησε από πού είμαι και πόσο καιρό είμαι εδώ. Της απάντησα.\nΤην επόμενη μέρα σχεδόν κανείς δεν ήθελε να καθίσει μαζί μου. Οι φίλοι που είχα, η κοπέλα που μοιραζόμασταν το θρανίο, άρχισαν να μη μου μιλάνε επειδή ο πατέρας ενός συμμαθητή μου, όταν του ανέφερε ότι έχει συμμαθήτρια από την Αλβανία, του είπε να μην κάνει παρέα με κλέφτες που βρωμάνε. Φυσικά, το είπε σε όλους. Εκείνη την ημέρα γύρισα σπίτι μου και το βράδυ ζήτησα από τη μητέρα μου να με κάνει κάθε μέρα μπάνιο και όχι μέρα παρά μέρα, όπως συνήθιζε. Όταν της είπα γιατί, απλώς ξεκίνησε να κλαίει. Τότε δεν καταλάβαινα τίποτα. Σήμερα βγάζουν όλα νόημα.\nΗ τηλεόραση εκείνη την εποχή, μέρα παρά μέρα «φώτιζε» κάποιο έγκλημα που έκανε Αλβανός και στη συνέχεια παρουσίαζε πόσο η μετανάστευση ευθύνεται για την αύξηση της εγκληματικότητας. Οι Αλβανοί ήταν εκείνοι που λήστευαν, ρήμαζαν, σκότωναν. Οι Αλβανοί ήταν εκείνοι που έκαναν τους Έλληνες να χάσουν τον ύπνο τους.\nΟρισμένοι δάσκαλοι εξηγούσαν στα παιδιά το λάθος. Ορισμένοι έκαναν τα πράγματα πολύ χειρότερα, αποδεικνύοντας πως η μόρφωση και η θέση κάποιου δεν έχουν καμιά απολύτως σχέση με την απανθρωπιά που κρύβει μέσα του. Πώς να ξεχάσω τη δασκάλα του Δημοτικού που με έβαζε να καθίσω μόνη μου χωρίς να έχω κάνει τίποτα απολύτως, επειδή δεν ήταν βέβαιη αν έχω κάνει εμβόλια, ή το γεγονός ότι για να τιμωρήσει κάποιο παιδί, το έβαζε να καθίσει μαζί μου; Σε όλο το Γυμνάσιο δεν ξέρω πόσες φορές απολογήθηκα μέσα στην τάξη στην καθηγήτρια της Ιστορίας και σε συμμαθητές για τους «Αλβανούς που κλέβουν και σκοτώνουν».\nΚάπως έτσι φυτεύουν μέσα σου μια ντροπή γι’ αυτό που είσαι, χωρίς να μπορείς να καταλάβεις τι κάνεις λάθος. Ακόμη και στην πρώτη μου δουλειά, όταν κάτι κλάπηκε, οι πρώτες υποψίες έπεσαν σ’ εμένα που δεν ήμουν καν εκεί εκείνη την ημέρα. Είναι πολύ κουραστικό να πρέπει να αποδεικνύεις συνεχώς ότι δεν φταις εσύ για όλα τα δεινά του σύμπαντος επειδή γεννήθηκες σε μια άλλη χώρα. Είναι ακατόρθωτο να προσπαθήσεις να σταθείς σε ένα περιβάλλον που δεν σε κάνει να νιώθεις ίσος προσ ίσο. Όταν είσαι παιδί, είναι ακόμη δυσκολότερο να βρεις μέσα σου τις άμυνες για να το κάνεις. Και όχι μόνο για τους μετανάστες, αλλά για κάθε άνθρωπο που κάνουν να νιώθει άσχημα για οποιαδήποτε διαφορετικότητα.\nΈμαθα να θεωρώ πατρίδα τους ανθρώπους που μου φέρθηκαν ισότιμα και με έκαναν να νιώθω άνθρωπος.\nΑυτό που θυμάμαι είναι πάντα να ντρέπομαι χωρίς λόγο. Πώς να μην ντρεπόμουν; Η λέξη «Αλβανός» χρησιμοποιούνταν σαν βρισιά σε αυτήν τη χώρα. Αν ήθελες να μειώσεις κάποιον, του έλεγες πως είναι Αλβανός. Κάθε χώρα με μετανάστες είχε στοχοποιηθεί για κάποιο λόγο. Στο Γυμνάσιο, η Παυλίνα από την Ουκρανία είχε καταδικαστεί να κουβαλάει τη φήμη της «πόρνης» απλώς επειδή ήταν από την Ουκρανία. Μέχρι και οι καθηγητές συνήθιζαν να κάνουν αστειάκια για τα θύματα trafficking από τη χώρα της.\nΤο ίδιο γινόταν παντού. Στις γειτονιές, στο σχολείο, στο φροντιστήριο, στο Αλλοδαπών της Πέτρου Ράλλη όπου στηνόμουν με την οικογένεια μου από τις πέντε το πρωί κάθε έξι μήνες για να ανανεώσουμε τα χαρτιά μας. Χαρτιά που για να τα βγάλεις, μόνο το παράβολο κόστιζε 100 ευρώ το άτομο. Και σαν να μην έφτανε αυτό, δεν έλειπαν το σπρώξιμο, το ξύλο και οι βρισιές από την αστυνομία. Να είσαι δέκα χρονών και να φοβάσαι ότι ο αστυνομικός θα σε χτυπήσει πάλι χωρίς λόγο. Να ακούς να βρίζουν τους γονείς σου και να μην καταλαβαίνεις γιατί.\nΌλα για την ταυτότητα. Στην αρχή, χρώματος ροζ. Την έβγαζες σε κάποια υπηρεσία και οι υπάλληλοι σου έκαναν τον βίο αβίωτο μέχρι να πιστέψουν ότι είναι επίσημο έγγραφο. Ακόμη και την πρώτη μέρα των Πανελλαδικών, όταν οι καθηγητές έρχονταν για να ελέγξουν τα χαρτιά μας, με έκαναν να χάσω μια ώρα γραπτής εξέτασης για πιστοποιήσουν ότι είναι εντάξει να δώσω το μάθημα. Ακόμα θυμάμαι τον κρύο ιδρώτα που με έλουσε όταν άκουσα τον διευθυντή του Λυκείου να λέει «Το κορίτσι με τη ροζ ταυτότητα δεν ξέρουμε αν μπορεί να δώσει». Η κανονική ταυτότητα και η υπηκοότητα άργησαν 20 χρόνια, αν και πληρώναμε φόρους, αν και είχαμε καταθέσει χαρτιά από την πρώτη μέρα στην Ελλάδα.\nΈχουμε δει Αλβανούς να εναντιώνονται στους πρόσφυγες ή, ακόμα χειρότερα, να γίνονται μέλη της Χρυσής Αυγής, κάτι που αν δεν ήταν εμετικό και επικίνδυνο, θα ήταν ένα σύντομο ανέκδοτο.\nΗ αλήθεια είναι πως δεν στερήθηκα υλικά αγαθά και είμαι ευγνώμων γι’ αυτό. Στερήθηκα τους γονείς μου που εργάζονταν όλη την ημέρα – και τα παιδικά μου χρόνια ίσως. Διότι, πάντα ήμασταν τα παιδιά που δεν μπορούσαμε να κάνουμε φασαρία ή σκανταλιές, δεν μπορούσαμε να βγαίνουμε ό,τι ώρα θέλουμε ή να παίζουμε φωνάζοντας ανεξέλεγκτα στον δρόμο. Μέσα σε όλα αυτά υπάρχει ένα φορτίο ασήκωτο. Δεν έχεις το περιθώριο λάθους, πρέπει να τα κάνεις όλα σωστά, πρέπει να είσαι ο καλύτερος μαθητής, να σπουδάσεις, να ανταποδώσεις την προσπάθεια και τους κόπους των γονιών σου, που πήγαν για πρώτη φορά διακοπές στα 50 τους όταν σταμάτησαν να πληρώνουν τα φροντιστήριά σου. Αλλά αυτό θα μπορούσε να έχει συμβεί ακόμη και αν δεν ήμουν από άλλη χώρα, όμως είχαμε έναν επιπλέον λόγο για να μην πει κι άλλα η γειτονιά για τους Αλβανούς.\nΤο τραγικό είναι πως μέχρι να αντιληφθώ πώς κινείται ο κόσμος, ένιωθα άβολα μέσα σε αυτόν. Με εμένα, επειδή ποτέ δεν ένιωθα επαρκής με την Ελλάδα, με την Αλβανία, που μέχρι σήμερα, 27 χρόνια μετά, την έχω επισκεφθεί μονάχα δύο φορές στη ζωή μου. «Μισούσα» τον κόσμο γύρω μου επειδή ένα μέρος του με έκανε να νιώθω ανεπιθύμητη. Καμιά φορά μέχρι και για τους γονείς μου που με έφεραν εδώ για να είμαι καλύτερα ή για τον αδερφό μου που έλεγε ψέματα στις παρέες του ότι νιώθει Έλληνας και πως μισεί τους Αλβανούς, για να είναι μέρος τους. Εγώ ήμουν απλώς θλιμμένη, άεθνη και γεμάτη απορίες.\nΉθελα να ανήκω κάπου, αλλά έμαθα με τον καιρό πως η πατρίδα σαν οριοθετημένο εδαφικό σύνορο είναι κάτι υπερεκτιμημένο. Δεν ένιωσα ποτέ πως έχω μία και τώρα πλέον είμαι χαρούμενη γι’ αυτό. Διότι έμαθα να θεωρώ πατρίδα τους ανθρώπους που μου φέρθηκαν ισότιμα και με έκαναν να νιώθω άνθρωπος. Ναι, για κάποιους από εμάς το να νιώσεις άνθρωπος δεν ήταν πάντα αυτονόητο.\nΗ λύτρωση όλων αυτών και η κάθαρση, επήλθαν όταν οι φασίστες καθηγητές, αντικαταστάθηκαν στη μνήμη μου από αυτούς που δεν με ξεχώρισαν από τα άλλα παιδιά και τη θέση των φίλων που με παράτησαν όταν έμαθαν την καταγωγή μου πήραν φίλοι που δεν με ρώτησαν ποτέ από που είμαι. Ή κι αν το έκαναν, δεν στάθηκαν ποτέ τους εκεί. Διότι, ευτυχώς, στον αντίποδα του μίσους, των διακρίσεων και του ρατσισμού που είχα δεχτεί, πάντα υπήρχαν εκείνοι που με την αλληλεγγύη τους με έκαναν να νιώσω πως αυτός ο κόσμος δεν περιβάλλεται μόνο από τη δυσοσμία του ρατσισμού – ενός ρατσισμού που επίσης δεν έχει πατρίδα. Έχουμε δει, για παράδειγμα, Αλβανούς να εναντιώνονται στους πρόσφυγες ή, ακόμα χειρότερα, να γίνονται μέλη της Χρυσής Αυγής, κάτι που αν δεν ήταν εμετικό και επικίνδυνο, θα ήταν ένα σύντομο ανέκδοτο.\nΣήμερα βλέπω να χρησιμοποιούν για τους πρόσφυγες τα ίδια επιχειρήματα. Σήμερα, σχεδόν κανείς δεν στέκεται στο ότι υπάρχουν Αλβανοί στην Ελλάδα, πέρα από τις φορές που ο Έντι Ράμα κάνει βλακώδεις δηλώσεις. Σήμερα, οι πρόσφυγες έγιναν η νέα απειλή, οι νέοι Αλβανοί. Και σε μερικά χρόνια, κάποιο απ’ αυτά τα παιδιά που σήμερα θεωρείται ανεπιθύμητο από πολλούς χωρίς να καταλαβαίνει γιατί, θα αγωνίζεται να αποβάλλει το μίσος που του γέννησε η περιθωριοποίηση. Ελπίζω να σταθεί το ίδιο τυχερό μ’ εμένα, να καταφέρει να θυμάται την αλληλεγγύη εκείνων που του πήγαν ρούχα και παιχνίδια, τους δασκάλους που ήθελαν να του μάθουν γράμματα και τους συμμαθητές που δεν νοιάστηκαν για το τι λένε οι υπόλοιποι και το έκαναν παρέα. Ελπίζω να τα καταφέρει.


MasterChef ενός έτους - Viral βίντεο σαρώνει | Ειδησεις\nΕίναι ένας μικρός σεφ μόλις ενός έτους και έχει ξετρελαίνει το διαδίκτυο με το χαμόγελό του αλλά και πώς κινείται μπροστά στην κάμερα ανάμεσα σε υλικά μαγειρικής. Είναι απολαυστικός εξ ου και οι 1,5 εκατομμύριο followers συντονίζονται για να τον θαυμάσουν.\nΈχει σίγουρα ταλέντο, είναι γλυκός αλλά και τόσο μικρός, μόλις ενός έτους. Μαγνητίζει τα βλέμματα και όταν τον παρακολουθείς το τελευταίο που σε ενδιαφέρει είναι να κρατήσεις σημειώσεις για τη συνταγή ή να μάθεις κάποιο νέο μυστικό για να βελτιώσεις τις μαγειρικές σου ικανότητες.\nΧειρίζεται με χάρη τα υλικά, τα τοποθετεί μέσα στα σκεύη, παριστάνει με χάρη τον μεγάλο μάγειρα και κινείται στην κουζίνα ωσάν να είναι ο φυσικός του χώρος.\nΤα βίντεο με τον μπέμπη είναι φάρμακο για να σου φτιάξουν τη μέρα με τις χαριτωμένες πόζες. Σίγουρα το απολαμβάνει τουλάχιστον όσο και οι θεατές.\nΚαι ποζάρει στη κάμερα χαμογελώντας πονηρά, όπως μόνο αυτός ξέρει.\nΟ μικρός έχει 1,5 εκατομμύριο followers που συντονίζονται για να το παρακολουθήσουν. Και εάν αργότερα, μεγαλώνοντας διαπιστώσει ότι με το 'χει με τη μαγειρική και δεν πάει για MasterChef, σίγουρα έχει ταλέντο ως ηθοποιός.